ക്ലാസിക്കായി മാറുന്ന ഖുര്‍ആന് വ്യാഖ്യാനം\nആറാം നൂറ്റാണ്ടില്‍തന്നെ ഇസ്‌ലാം കേരളത്തിലെത്തിയെങ്കിലും വിശുദ്ധ ഖുര്‍ആന് മലയാളത്തിലേക്കെത്തിയിട്ട് ഒരു നൂറ്റാണ്ട് പിന്നിടുന്നതേയുള്ളൂ. 1918-ലായിരുന്നു 'സ്വദേശാഭിമാനി' സ്ഥാപകനായ വക്കം അബ്ദുല് ഖാദര് മൗലവിയുടെ അമ്മ ജുസ്അ് പരിഭാഷ പുറത്തുവന്നത്. സ്വദേശാഭിമാനി പത്രത്തിന്റെ അതേ പ്രസ്സില്‍നിന്നായിരുന്നു പരിഭാഷയും അച്ചടിച്ചിരുന്നത്. പത്രപ്രവര്‍ത്തനത്തോടൊപ്പം ഖുര്‍ആന് പരിഭാഷയെയും കേരളീയ നവോത്ഥാന മണ്ഡലത്തില് പ്രതിഷ്ഠിക്കുകയായിരുന്നു മൗലവി. പ്രസ്സ് സര്‍ക്കാര് കണ്ടുകെട്ടിയതിനാല് പരിഭാഷയുടെ തുടര് ഭാഗങ്ങളുടെ പ്രസിദ്ധീകരണം നിലക്കുകയായിരുന്നു. 1870-ല് അറക്കല് രാജകുടുംബാംഗമായ മായന്‍കുട്ടി എളയ തയാറാക്കിയ അറബി മലയാള ഖുര്‍ആന് പരിഭാഷയാകട്ടെ പൗരോഹിത്യത്തിന്റെ കടന്നാക്രമണങ്ങളാല് ചരമമടയുകയും ചെയ്തു.\nഅറബികളുമായി ആഴത്തിലുള്ള കൊടുക്കല്‍വാങ്ങലുകളിലൂടെ രൂപപ്പെട്ട അറബി മലയാളം ഒരു ജനതയുടെ മത-സാഹിത്യ വ്യവഹാരങ്ങളില് നൂറ്റാണ്ടുകളായി അധീശത്വം പുലര്‍ത്തി. എന്നാല് 15-ാം നൂറ്റാണ്ടില് മാത്രമാണ് അറബി മലയാളത്തിലെ ആദ്യകാവ്യമായ ഖാദി മുഹമ്മദിന്റെ 'മുഹ്‌യിദ്ദീന് മാല' പിറക്കുന്നത്.\nഅറബി മലയാളം രൂപംകൊണ്ടതെന്നാണെന്ന് അവ്യക്തമാണെങ്കിലും ഏഴാം നൂറ്റാണ്ടില് തന്നെ തമിഴ്‌നാട്ടിലെ നാഗൂര്, കായല് പട്ടണം, തേങ്ങാപ്പട്ടണം തുടങ്ങിയ തീരദേശങ്ങളില് അറബിത്തമിഴ് ഉദയം ചെയ്തിരുന്നു. മുഹ്‌യിദ്ദീന് മാലക്കും നൂറ്റാണ്ടുകള്‍ക്കു മുമ്പ് അറബിത്തമിഴിലുണ്ടായ കാവ്യ സാഹിത്യത്തെക്കുറിച്ച് തമിഴ് സാഹിത്യകാരനായ തോപ്പില് മുഹമ്മദ് മീരാന്റെ പഠനങ്ങളുണ്ട്. എന്നാല് 1871-ല് മാത്രമാണ് അറബിത്തമിഴില് ശ്രീലങ്കന് സ്വദേശി ശൈഖ് മുസ്ത്വഫയുടെ ആദ്യ ഖുര്‍ആന് പരിഭാഷ വരുന്നത്. തമിഴിലെ ആദ്യ ഖുര്‍ആന് പരിഭാഷയാകട്ടെ 1929-ലും; അല്ലാമാ ശൈഖ് ഹമീദ് ബാഖവിയുടേതായിരുന്നു ആ പരിഭാഷ.\nമലയാളത്തിലെ ആദ്യ സമ്പൂര്‍ണ ഖുര്‍ആന് പരിഭാഷ സി.എന് അഹ്മദ് മൗലവിയുടേതാണെന്ന പൊതുബോധത്തെ തിരുത്തേണ്ട കാലം അതിക്രമിച്ചിരിക്കുന്നു. വക്കം മൗലവിയുടെ ശിഷ്യനായിരുന്ന വക്കം മുഹമ്മദ് മൈതീന്റെ മലയാളത്തിലെ ആദ്യ സമ്പൂര്‍ണ പരിഭാഷ ഇന്നും മുഖ്യധാരക്ക് പുറത്താണ്. 1954-ല്‍തന്നെ മൈതീന് പരിഭാഷ പൂര്‍ത്തീകരിച്ചിരുന്നെങ്കിലും പൂര്‍ണമായി അച്ചടിമഷി പുരണ്ടത് 2008-ല് മാത്രമാണ്. കേരള സര്‍വകലാശാലയായിരുന്നു പ്രസാധകര്. മാര്‍ക്‌സിസ്റ്റ് സൈദ്ധാന്തികന് പി. ഗോവിന്ദപിള്ള പച്ചക്കുതിര മാസികയിലെ പ്രതിമാസ കോളത്തില് ലക്ഷണമൊത്ത ആദ്യ മലയാള പരിഭാഷയെന്നാണ് ആ ഗ്രന്ഥത്തെ കുറിച്ച് പറഞ്ഞത്. തുടര്‍ന്ന് സി.എന് അഹ്മദ് മൗലവി, മുട്ടാണിശ്ശേരി കോയാകുട്ടി മൗലവി, അമാനി മൗലവി, ചെറിയമുണ്ടം അബ്ദുല് ഹമീദ്-കുഞ്ഞിമുഹമ്മദ് പറപ്പൂര്, അബ്ദുര്‍റഹ്മാന് മഖ്ദൂമി, വെളിയങ്കോട് ഉമര് മൗലവി, പ്രഫ. വി. മുഹമ്മദ്, ശൈഖ് മുഹമ്മദ് കാരകുന്ന്-വാണിദാസ് എളയാവൂര്, ടി.കെ ഉബൈദ് തുടങ്ങിയവരൊക്കെ വിവര്‍ത്തനങ്ങളും വ്യാഖ്യാനങ്ങളുമായി എത്തുകയും ചെയ്തു.\nമലയാളത്തിലെ ഖുര്‍ആന് പരിഭാഷകള് മൂന്ന് തരത്തിലാണ്. സൂക്തങ്ങളുടെ പരിഭാഷകള്, ബൃഹദ് വ്യാഖ്യാനങ്ങള്, അറബി-ഉര്‍ദു ഭാഷകളില്‍നിന്നുള്ള വിവര്‍ത്തനങ്ങള് എന്നിങ്ങനെ. അധികവും സൂക്തങ്ങളുടെ കേവല പരിഭാഷകളാണ്. ഇതര ഭാഷാവ്യാഖ്യാനങ്ങളില് ഉര്‍ദുവില്‍നിന്ന് അബുല് അഅ്‌ലാ മൗദൂദിയുടെ വിഖ്യാതമായ തഫ്ഹീമുല് ഖുര്‍ആനാണ് ആദ്യമായി മലയാളത്തിലെത്തുന്നത്. 1957-ല് പ്രബോധനത്തില് പ്രസിദ്ധീകരിച്ചു തുടങ്ങിയ തഫ്ഹീമുല് ഖുര്‍ആന്റെ ഒന്നാം ഭാഗം 1972-ല് തന്നെ പുറത്തുവന്നു. രണ്ടായിരാമാണ്ടോടെ ആറു വാള്യങ്ങളും മലയാളത്തിലെത്തി. അബുല് കലാം ആസാദിന്റെ തര്‍ജുമാനില് ഖുര്‍ആനിന്റെ ഫാതിഹ വ്യാഖ്യാനവും അമീന് അഹ്‌സന് ഇസ്‌ലാഹിയുടെ തദബ്ബുറെ ഖുര്‍ആന്റെ ഒമ്പതാം ഭാഗവുമാണ് ഉര്‍ദുവില്‍നിന്ന് മലയാളത്തിലെത്തിയ മറ്റു പ്രമുഖ വ്യാഖ്യാനങ്ങള്. അറബിയില്‍നിന്നാകട്ടെ തഫ്‌സീറുല് ജലാലൈനി, തഫ്‌സീറു റാസി, തഫ്‌സീറു ഇബ്‌നു കസീര്, ഫീ ളിലാലില് ഖുര്‍ആന് എന്നീ വ്യാഖ്യാനങ്ങളാണ് ഭാഗികമായോ പൂര്‍ണമായോ മലയാളത്തിലെത്തിയത്.\nമുഹമ്മദ് അമാനി മൗലവിയുടെ വിശുദ്ധ ഖുര്‍ആന് വിവരണവും (4 വാള്യങ്ങള്) കെ.വി മുഹമ്മദ് മുസ്‌ലിയാരുടെ ഫത്ഹുര്‍റഹ്മാന് ഫീ തഫ്‌സീറില് ഖുര്‍ആനും (6 വാള്യങ്ങള്) മുസ്ത്വഫല് ഫൈസിയുടെ അല്‍അന്‍ആം വരെയുള്ള വ്യാഖ്യാനവും (7 വാള്യങ്ങള്) ടി.കെ ഉബൈദിന്റെ 'ഖുര്‍ആന് ബോധന'വുമാണ് മലയാള വ്യാഖ്യാനങ്ങളില് മുന്‍പന്തിയില് നില്‍ക്കുന്നത്. ഇവ കൂടാതെ ഖുര്‍ആന് പരിഭാഷ പൂര്‍ണമായി കാവ്യത്തിലാക്കിയ കെ.ജി രാഘവന് നായരുടെ അമൃതവാണിയും മലയാളത്തിന്റെ മാത്രം പ്രത്യേകതയാണ്.\nഇവയില് വേറിട്ടതും വിസ്മയിപ്പിക്കുന്നതുമായ വ്യാഖ്യാനമാണ് ടി.കെ ഉബൈദിന്റെ ഖുര്‍ആന് ബോധനം. കോഴിക്കോട്ടു നിന്ന് പി.പി ഉമര്‍കോയയുടെ പത്രാധിപത്യത്തില് പുറത്തിറങ്ങിയിരുന്ന അന്‍സാരി മാസികയില് സി.എന്നിന്റെയും അല് മനാറില് അമാനി മൗലവിയുടെയും പരിഭാഷകളുടെ ചില ഭാഗങ്ങള് ഖണ്ഡശ്ശഃ പ്രസിദ്ധീകരിച്ചിരുന്നുവെങ്കിലും, 20 വര്‍ഷമായി തുടര്‍ച്ചയായി പ്രസിദ്ധീകരിച്ചുകൊണ്ടിരിക്കുന്ന ഇന്ത്യന് ഭാഷകളിലെതന്നെ ഏക ഖുര്‍ആന് പരിഭാഷയാണ് ഖുര്‍ആന് ബോധനം. പ്രബോധനത്തില് 1999 ജനുവരി 16-ന് ആരംഭിച്ച പംക്തി ആയിരം ലക്കങ്ങളിലെത്തി നില്‍ക്കുന്നു. മാത്രമല്ല, ഇതുവരെയായി ഗ്രന്ഥരൂപത്തില് 8 വാള്യങ്ങളും (27 സൂറകള്) പ്രസിദ്ധീകരിച്ചു കഴിഞ്ഞു. 1973 മുതല് 1998 വരെ പ്രബോധനത്തില് തുടര്‍ന്ന ഗ്രന്ഥകാരന്റെ തഫ്ഹീം വിവര്‍ത്തന പംക്തിയുടെ പരിസമാപ്തിയില്‍നിന്നാണ് ഖുര്‍ആന് ബോധനത്തിന്റെ തുടക്കം.\nമൗലികത, കാലികത, കാവ്യാത്മകത, അഭിപ്രായങ്ങളിലെ സുബദ്ധതയും വിശാലതയും, മണ്ണിന്റെ മണം തുടങ്ങിയ സവിശേഷതകളാണ് ഖുര്‍ആന് ബോധനത്തെ വ്യതിരിക്തമാക്കുന്നത്. ഗ്രന്ഥകാരന് ആമുഖത്തില് കുറിച്ചതിങ്ങനെ:\n''പൂര്‍വസൂരികള് രചിച്ച തഫ്‌സീറുകളിലധികവും ചില പ്രത്യേക അധിഷ്ഠാനങ്ങളില് ഊന്നിയതായി കാണാം. ചിലര് സുന്നത്തിനെ മാത്രം അവലംബിച്ചു. ചിലര് കര്‍മശാസ്ത്രത്തില് ശ്രദ്ധ കേന്ദ്രീകരിച്ചു. ചിലര് ദൈവശാസ്ത്രത്തില് ഊന്നിനിന്നു. ചിലര് ഭാഷാശാസ്ത്രത്തില്, ചിലര് യുക്തിചിന്തയില്, ചിലര് തത്ത്വശാസ്ത്രത്തില്, ചിലര് തസ്വവ്വുഫില്. ഇപ്പറഞ്ഞ ആധാരങ്ങളെല്ലാം സമഞ്ജസമായി സംയോജിപ്പിച്ച് ഖുര്‍ആന്റെ ദര്‍പ്പണത്തില് പ്രപഞ്ചത്തെത്തെയും ജീവിതത്തെയും സമഗ്രമായി ദര്‍ശിക്കുന്ന തഫ്‌സീറുകളിലധികവും വെളിച്ചം കണ്ടത് പില്‍ക്കാലത്താണ്. ഈ പില്‍ക്കാലപാതയാണ് ഖുര്‍ആന് ബോധനം പിന്തുടാന് ശ്രമിച്ചിട്ടുള്ളത്....\nഖുര്‍ആന് ബോധനം അവതരിപ്പിക്കുന്ന വ്യാഖ്യാനങ്ങളേറെയും ഒരു വിധത്തിലല്ലെങ്കില് മറ്റൊരു വിധത്തില് പൂര്‍വസൂരികള് നേരത്തേ അവതരിപ്പിച്ചിട്ടുള്ളതു തന്നെയോ അവയുടെ കാലാനുസാരമായ വികാസമോ പരിണാമമോ ആകുന്നു. വിവിധ പണ്ഡിതന്മാരുടെ വ്യാഖ്യാനങ്ങളോട് ഖുര്‍ആന് ബോധനത്തിന്റെ സമീപനം നിഷ്പക്ഷമാണ്. എന്നാല് അവയെ വിലയിരുത്തേണ്ടി വരുമ്പോള് ബലാബലങ്ങള് സൂചിപ്പിക്കുന്നുണ്ട്. പൂര്‍വിക മഹാന്മാരുടെ വീക്ഷണങ്ങളോടുള്ള ആദരവും ഖുര്‍ആനോടുള്ള പ്രതിബദ്ധതയും ഇണങ്ങാതെ വരുമ്പോള് ഖുര്‍ആനോടുള്ള പ്രതിബദ്ധതയാണ് ഞാന് തെരഞ്ഞെടുക്കാറ്. അതുകൊണ്ട് അപൂര്‍വം ചിലയിടങ്ങളില് സ്വന്തം ചിന്തയില്‍നിന്ന് രൂപം കൊണ്ട വീക്ഷണങ്ങളും കാണും. അവയുടെ ന്യായങ്ങളും പ്രമാണങ്ങളും അതതിടങ്ങളില്‍തന്നെ പരാമശിച്ചിട്ടുണ്ട്. അത് വിലയിരുത്തി വായനക്കാര്‍ക്ക് അവ തള്ളുകയോ കൊള്ളുകയോ ചെയ്യാം.''\nആമുഖം, സൂക്തങ്ങളുടെ അര്‍ഥം, വാക്കര്‍ഥം, വ്യാഖ്യാനം എന്നീ ഘടനയിലാണ് വ്യാഖ്യാനം മുന്നേറുന്നത്. എന്നാല് തുടര്‍ന്നുള്ള വാക്കുകളുടെ ആവര്‍ത്തനം സൂക്താര്‍ഥങ്ങളിലേക്ക് നീങ്ങുന്നുമുണ്ട്. സാങ്കേതിക പദങ്ങളുടെ വിവിധ അര്‍ഥങ്ങള് നല്‍കുന്നതോടൊപ്പം അവയുടെ വിവിധ സന്ദര്‍ങ്ങളിലെ ഖുര്‍ആനിക പ്രയോഗരീതിയും അര്‍ഥതലങ്ങളും വിശദമാക്കുന്നു. ഉദാഹരണമായി, അല്‍ബഖറയിലെ രണ്ടാം സൂക്തത്തിലെ വ്യാഖ്യാനത്തില് ഇങ്ങനെ കാണം: ഹുദാ എന്ന പദത്തിന് വിശാലമായ അര്‍ഥതലങ്ങള് കാണാം. അവയെ നാലായി തിരിക്കാം: 1. മനസ്സിന്റെ തെളിച്ചവും ഉള്‍ക്കാഴ്ചയും. സൂറഃ മുഹമ്മദിലെ 17-ാം സൂക്തത്തില് ഹുദാ ഈ അര്‍ഥത്തില് ഉപയോഗിച്ചതായി കാണാം. 2. തെളിവ്, പ്രമാണം, വഴിയടയാളം. ത്വാഹ 10-ാം സൂക്തത്തില് ഈ പദം ഉപയോഗിച്ചിട്ടുള്ളത് ഈ അര്‍ഥങ്ങളിലാണ്.3നേര്‍വഴി, സന്മാര്‍ഗം. സൂറഃ ഹജ്ജിലെ 67-ാം സൂക്തത്തിലെ ഹുദാ ഈ അര്‍ഥങ്ങളിലുള്ളതാണ്. 4. മാര്‍ഗദര്‍ശനം. ഈ സൂറഃയിലെ തന്നെ 272-ാം സൂക്തത്തില് ഹുദാക്ക് ഈ അര്‍ഥമാണുള്ളത്....\nവിശുദ്ധ ഖുര്‍ആന്റെ വിശേഷണമായി ഈ സൂക്തത്തില് ഉപയോഗിച്ച ഹുദാ ഈ നാലര്‍ഥങ്ങളെയും ഉള്‍ക്കൊള്ളുന്നതാണ്. അതായത്, മനുഷ്യമനസ്സിനെ ഉദ്ബുദ്ധവും ചൈതന്യവത്തുമാക്കുകയും അവന് സത്യത്തിന്റെയും ധര്‍മത്തിന്റെയും തെളിവുകളും പ്രമാണങ്ങളും പഠിപ്പിക്കുകയും ശരിയായ ജീവിത പാത കാണിച്ചു കൊടുക്കുകയും അതിലേക്ക് നയിക്കുകയും ചെയ്യുന്ന വേദമാണ് ഖുര്‍ആന്'' (ഭാഗം 1, പേജ് 36,37). മറ്റൊരു സാങ്കേതികപദമായ തഖ്‌വയെ അതിമനോഹരമായി രണ്ടാം അധ്യായത്തിലെ 21-ാം സൂക്തവ്യാഖ്യാനത്തില് ഹൃദയത്തില് കോറിയിടുന്നതിങ്ങനെ: ''ഭൗതികജീവിതത്തില് പൈശാചിക ഭാവങ്ങളെ ക്ഷയിപ്പിച്ചും ഉദാത്തവും വിശുദ്ധവുമായ സത്ഭാവങ്ങളെ പോഷിപ്പിച്ചും മനുഷ്യന് സന്മാര്‍ഗ നിരതനും സത്യധര്‍മാദികളില് തല്‍പരനും ദൈവഭക്തനുമായി വളര്‍ന്ന് ആത്മീയവും മാനസികവുമായ ഔന്നത്യങ്ങളിലേക്കുയര്‍ന്ന് അടുത്ത ജീവിതത്തില് ശാശ്വതമായ വിജയസൗഭാഗ്യങ്ങള്‍ക്കര്‍ഹനാവുക - ഇതാണ് തഖ്വ.''\nഅതുപോലെ ഇബാദത്ത്, റബ്ബ്, ഇലാഹ്, ഈമാന്, ദീന് തുടങ്ങിയ സാങ്കേതിക പദങ്ങളും ലളിതമായും ജീവിതഗന്ധിയായുമാണ് വായനക്കാരുടെ ഹൃദയങ്ങളിലേക്ക് ഖുര്‍ആന് ബോധനം ആഴത്തില് പതിപ്പിക്കുന്നത്.\nപദങ്ങളുടെ സൂക്ഷ്മാര്‍ഥതലങ്ങള് വിശദീകരിക്കുമ്പോഴാകട്ടെ ചില വാക്കുകള് കുളിര്‍മഴയായി മാറുന്നു. 'അല്ലാഹുവിന്റെ കാരുണ്യത്തില് നിരാശപ്പെടരുത്' (സൂറഃ യൂസുഫ് 87) എന്ന സൂക്തത്തില് കാരുണ്യമെന്ന അര്‍ഥത്തില് പ്രയോഗിച്ചിരിക്കുന്ന പദമാണ് റൗഹ്. സൂക്തവ്യാഖ്യാനത്തില് റൂഹ് (ആത്മാവ്), രീഹ് ( കാറ്റ്), റാഇഹത്ത് (സുഗന്ധം) എന്നീ സാമ്യപദങ്ങള് സമ്മേളിപ്പിച്ചുകൊണ്ട്, ഇളംകാറ്റ് പോലെ മൃദുലസാന്ത്വനമായി അനുഭവപ്പെടുന്ന കനിവെന്നാണ് റൗഹിനെ വിശദീകരിക്കുന്നത്.\nസിഹ്ര്, നസ്ഖ്, മുര്‍തദ്ദിനെ വധിക്കല് തുടങ്ങിയ വിവാദ വിഷയങ്ങളോടുള്ള ഖുര്‍ആന് ബോധനത്തിന്റെ സമീപനം കെട്ടിക്കുടുക്കുകളില്ലാത്തതും സുതാര്യവുമാണ്. പ്രസ്തുത വിഷയങ്ങളിലെ പ്രാമാണിക വ്യാഖ്യാനങ്ങള് ഉദ്ധരിക്കുന്നതോടൊപ്പം സമകാലിക പശ്ചാത്തലത്തോട് വിളക്കിച്ചേര്‍ത്താണ് അത്തരം വിഷയങ്ങളിലെ ചര്‍ച്ചകളൊക്കെ. വിഷയത്തിന്റെ സങ്കീര്‍ണത ലളിതമായ ഉദാഹരണങ്ങളിലൂടെ ഇഴപിരിക്കുന്ന രീതിയാണ് ബോധനത്തിന്റേത്. അതോടൊപ്പം ഓരോ സൂക്തത്തിലൂടെ കടന്നുപോകുമ്പോഴും സാധാരണക്കാരനിലുണ്ടാകുന്ന സംശയങ്ങളും ചര്‍ച്ചക്കെടുക്കുന്നു.\nഅറബി ഭാഷയില് പ്രാഥമികജ്ഞാനം മാത്രം നേടിയ സാധാരണക്കാരനെ മുന്‍നിര്‍ത്തിയാണ് പരിഭാഷ നിര്‍വഹിച്ചിരിക്കുന്നത്. സൂക്തങ്ങളെ മറ്റു സൂക്തങ്ങള് വ്യാഖ്യാനിക്കുന്നിടങ്ങളില് മിക്കപ്പോഴും സമാന ആയത്തുകളുടെ ടെക്സ്റ്റ് ഒഴിവാക്കി പരിഭാഷയാണ് നല്‍കിയിരിക്കുന്നത്. വായനയുടെ ഒഴുക്കിനും പാരായണക്ഷമതക്കും ഇതേറെ സഹായകമായിത്തീരുന്നു. തഫ്‌സീറുകളില്‍നിന്നുള്ള ഉദ്ധരണികള് പോലും വ്യാഖ്യാനത്തോട് ഇഴുകിച്ചേര്‍ന്നാണ് പോകുന്നത്. പൗരാണികനോ ആധുനികനോ ആയ ഒരു ഖുര്‍ആന് വ്യാഖ്യാതാവിനോടും പക്ഷപാതമില്ലാത്ത സമീപനമാണ് ബോധനത്തിന്റേത്. അതിലൂടെ വ്യാഖ്യാനം കൂടുതല് മൗലികമായിത്തീരുന്നു.\nഅനന്തരാവകാശം, ത്വലാഖ്, സകാത്ത് തുടങ്ങിയ വിഷയങ്ങളുടെ വിവിധ വശങ്ങളെ സമകാലിക ചര്‍ച്ചക്കു വിധേയമാക്കുന്നുണ്ട് ഖുര്‍ആന് ബോധനം. പ്രാമാണികതയിലൂന്നിക്കൊുതന്നെ കാലിക പ്രസക്തിയെക്കുറിച്ച അന്വേഷണമാണ് ചര്‍ച്ചകളില് മുന്നിട്ടുനില്‍ക്കുന്നത്. സകാത്തിനെയും സ്വദഖയെയും കുറിച്ച ചര്‍ച്ച കേരളീയ സമൂഹത്തിന്റെ സാമ്പത്തിക ക്രയവിക്രയങ്ങള്‍ക്ക് ദിശാ സൂചികയായി മാറുകയും ചെയ്യുന്നു.\nഇസ്‌ലാമിക വൈജ്ഞാനിക മണ്ഡലത്തിലെ കിടയറ്റ സംഭാവനയാണ് ടി.കെ ഉബൈദിന്റെ ഖുര്‍ആന് ബോധനം. ഓരോ വായനയിലും പുതിയ ലോകങ്ങള് തുറന്നിടുന്ന ഗ്രന്ഥങ്ങള്‍ക്കാണ് ക്ലാസിക്കുകളെന്ന് പറയുന്നതെങ്കില്, നിസ്സംശയം നമ്മുടെ കാലത്തെ ഒരു ക്ലാസിക് തന്നെയാണ് ഖുര്‍ആന് ബോധനം.\nഅതുല്യം ഈ പ്രയത്‌നം\nഖുര്‍ആനിക ദര്‍പ്പണത്തില് ജീവിതത്തെ വായിക്കാനുള്ള ശ്രമം\nഖുര്‍ആന് വ്യാഖ്യാനവും പണ്ഡിത ദൗത്യവും\nഇസ്‌ലാമാശ്ലേഷം ഒപ്പമുള്ളവര്‍ക്കും വെളിച്ചമാകുന്നു\nബോകോ ഹറാമിനെ പേടിക്കാത്ത ഹംസത്ത് അല്ലമീന്\nആദ്യകാല വ്യാഖ്യാതാക്കളുടെ ആവിഷ്‌കാര വൈവിധ്യങ്ങള്\nമുസ്‌ലിം സൗഹൃദവേദി പ്രതീക്ഷ പകര്‍ന്ന കാല്‍വെപ്പ്\nആ ഇരുണ്ടണ്ട മധ്യകാലം യൂറോപ്പിന്റേതായിരുന്നു


മലവെള്ളപ്പാച്ചിൽ; കുടയത്തൂരിൽ വ്യാപക നാശം, കോളപ്ര...\nപെരിങ്ങോട്ട് കുറിശ്ശി ഭാരതപ്പുഴയിലെ ഞാവളം കടവിൽ...\nഡിസിസി അധ്യക്ഷ പദവിയെച്ചൊല്ലിയുള്ള കലഹത്തില് നിന്നും പിന്‍വാങ്ങാന് ഗ്രൂപ്പുകളുടെ തീരുമാനം ! ഇനി പരസ്യ പ്രതികരണം വേണ്ടെന്നും ധാരണ. രണ്ടാം നിര നേതാക്കള് കൂടുവിട്ടതോടെ ഗ്രൂപ്പു പ്രവര്‍ത്തനം വീണ്ടും ശക്തമാക്കാന് എ ഗ്രൂപ്പിന്റെ തീരുമാനം. നവമാധ്യമങ്ങളില് ‘ പാര്‍ട്ടിയാണ് വലുത്; ഉമ്മന്‍ചാണ്ടിയാണ് നേതാവ്’ ക്യാമ്പയിന് തുടങ്ങി. ക്യാമ്പയിന് നടത്തുന്നത് സൈബര് പോരാളികള് മാത്രം ! നേതാക്കളൊന്നടങ്കം ഗ്രൂപ്പുവിട്ടതോടെ ഏകനായി ചെന്നിത്തല ! കഴിഞ്ഞ ദിവസം ചാനലുകളില് ചെന്നിത്തലയ്ക്കായി എത്തിയ വിശ്വസ്തനും മറുഭാഗവുമായി ചര്‍ച്ച തുടങ്ങി\nതിരുവനന്തപുരം: ഡിസിസി അധ്യക്ഷന്‍മാരെ തീരുമാനിച്ചതിനു പിന്നാലെയുണ്ടായ കലഹത്തില് നിന്നും പതുക്കെ പിന്‍മാറാനൊരുങ്ങി എ, ഐ ഗ്രൂപ്പുകള്. തല്‍ക്കാലം വിഷയം അവസാനിപ്പിച്ച് ഗ്രൂപ്പു പ്രവര്‍ത്തനത്തില് സജീവമാകാനാണ് ഇരു കൂട്ടരുടെയും തീരുമാനം. വെടിനിര്‍ത്തലിന്റെ ഭാഗമായി പരസ്യ പ്രതികരണത്തില് നിന്നും ഇരുവിഭാഗവും വിട്ടു നില്‍ക്കും.\nഅതിനിടെ ഉമ്മന്‍ചാണ്ടിക്ക് നഷ്ടമായ പ്രതിച്ഛായ വര്‍ധിപ്പിക്കാനുള്ള നീക്കത്തിലാണ് എ ഗ്രൂപ്പ്. ഗ്രൂപ്പില് നിന്നും നേതാക്കളാരും പോയിട്ടില്ലെന്നു വരുത്താന് പുതിയ ക്യാമ്പയിനും ഗ്രൂപ്പ് തുടങ്ങിയിട്ടുണ്ട്. ‘പാര്‍ട്ടിയാണ് വലുത്; ഉമ്മന്‍ചാണ്ടിയാണ് നേതാവ്’ എന്ന ക്യാമ്പയിനാണ് എ ഗ്രൂപ്പ് സാമൂഹ്യമാധ്യമങ്ങളില് നടത്തുന്നത്.\nഇതില് പാര്‍ട്ടിയാണ് വലുത് എന്നത് ചെറിയ അക്ഷരത്തിലും ഉമ്മന്‍ചാണ്ടിയാണ് വലുത് എന്നത് വലിയ അക്ഷരങ്ങളിലുമാണ് ഉള്ളത്. ഉമ്മന്‍ചാണ്ടിയുടെ ആരാധകരെന്ന് സ്വയം അവകാശപ്പെടുന്ന ഒരു വിഭാഗം സൈബര് പോരാളികളാണ് ഇതിനു പിന്നില്. വലിയ പ്രചാരണമാണ് ഇവര് നടത്തുന്നതെങ്കിലും പ്രതികരണം അത്ര പോരെന്നാണ് ഇവരുടെ തന്നെ പക്ഷം.\nഈ പ്രചാരണം ഏറ്റെടുക്കാന് മുതിര്‍ന്ന നേതാക്കളാരും തന്നെ രംഗത്തില്ലെന്നതാണ് മറ്റൊരു സത്യം. നിലവില് എ ഗ്രൂ്പ്പില് കെസി ജോസഫ്, കെ ബാബു, തമ്പാനൂര് രവി, പാലോട് രവി എന്നിരാണ് പ്രധാന നേതാക്കള്. കെസി ജോസഫിനെയും തമ്പാനൂര് രവിയേയും കെപിസിസി പുനസംഘടനയില് സുരക്ഷിത സ്ഥാനത്ത് എത്തിച്ചില്ലെങ്കില് അവരും ഗ്രൂപ്പ് വിടുമോയെന്ന ഭീതി ഗ്രൂപ്പ് നേതൃത്വത്തിനുണ്ട്.\nഐ ഗ്രൂപ്പിലെ സ്ഥിതി അതിലും ദയനീയമാണ്. രമേശ് ചെന്നിത്തലയ്ക്ക് പുറമെ മറ്റു നേതാക്കളെല്ലാം ഏതാണ്ട് ഗ്രൂപ്പ് വിട്ടു. കഴിഞ്ഞ ദിവസം ചെന്നിത്തലയ്ക്ക് വേണ്ടി ചാനല് ചര്‍ച്ചകളിലൊക്കെ വലിയ വായില് പറഞ്ഞ ഒരു നേതാവാകട്ടെ മറുവിഭാഗവുമായി നിരന്തരം ചര്‍ച്ച നടത്തുന്നുണ്ടെന്നാണ് വിവരം. കൂടെ നില്‍ക്കുന്ന ആരെയും വിശ്വാസമില്ലാത്തത്തിനാല് കുടുംബാംഗങ്ങളാണ് ഇദ്ദേഹത്തിന്റെ മാധ്യമ വിഭാഗം കൈകാര്യം ചെയ്യുന്നത്.\nഅതേസമയം എഐസിസി ജനറല് സെക്രട്ടറി താരിഖ് അന്‍വര് പക്ഷപാതപരമായി പെരുമാറുന്നുവെന്ന് ഗ്രൂപ്പുകള് ആരോപിക്കുന്നുണ്ട്. കേരളത്തിലെ ഡിസിസി പുനഃസംഘടനാ ചര്‍ച്ചകള് താരിഖ് അന്‍വര് മോശമായാണ് കൈകാര്യംചെയ്തതെന്നാണ് എ,ഐ ഗൂപ്പുകളുടെ ആരോപണം. ഇക്കര്യത്തില് പരാതി നല്‍കാനും ഇവര് തീരുമാനിച്ചിട്ടുണ്ട്\nഇടുക്കി ജില്ലയില് പുതിയ വ്യവസായ സംരംഭങ്ങള് ആരംഭിക്കുന്നതിനു വായ്പ: അപേക്ഷകള് ക്...


കുടിയേറ്റത്തില് നിലപാട് കടുപ്പിച്ച് ട്രംപ്; മൂന്ന് രാജ്യങ്ങള്‍ക്കുള്ള സഹായം വെട്ടിക്കുറച്ചു\nഅനധികൃത കുടിയേറ്റം തടയുന്നതില് പരാജയപ്പെട്ടതിനെ തുടര്‍ന്നാണ് ഈ കടുത്ത നടപടി.\n23 Oct, 2018 at 03:05 AM\nമൂന്ന് മധ്യ അമേരിക്കന് രാഷ്ട്രങ്ങള്‍ക്കുള്ള സഹായം വെട്ടിക്കുറച്ച് അമേരിക്കന് പ്രസിഡന്റ് ഡൊണാള്‍ഡ് ട്രംപ്. അനധികൃത കുടിയേറ്റം തടയുന്നതില് പരാജയപ്പെട്ടതിനെ തുടര്‍ന്നാണ് ഈ കടുത്ത നടപടി. ഗ്വോട്ടിമാല, ഹോണ്ടുറാസ്, എല് സാല്‍വഡോര് എന്നീ രാജ്യങ്ങള്‍ക്കുള്ള സഹായങ്ങളാണ് വെട്ടിച്ചുരുക്കിയത്.\nകടുത്ത ദാരിദ്ര്യവും മനുഷ്യാവകാശ ലംഘനങ്ങളും കാരണം നിരവധിയാളുകളാണ് ഹോണ്ടുറാസ്, ഗ്വാട്ടിമാല തുടങ്ങിയ മധ്യ അമേരിക്കന് രാജ്യങ്ങളില് നിന്ന് യുഎസിലേക്ക് കുടിയേറുന്നത്. ഈ രാജ്യങ്ങളില് നിന്നുള്ള അയ്യായിരത്തിലധികം ആളുകളാണ് മെക്സിക്കോയില് തമ്പടിച്ചിരിക്കുന്നത്. മെക്സിക്കന് അതിര്‍ത്തി കടന്ന് അമേരിക്കയിലേക്ക് കടക്കാനാണ് ഇവര് ശ്രമിക്കുന്നത്. ഓരോ വര്‍ഷവും ദശലക്ഷക്കണക്കിന് ഡോളറിന്റെ സഹായമാണ് അമേരിക്ക ഈ രാഷ്ട്രങ്ങള്‍ക്ക് നല്‍കുന്നത്.\n2016ല് ഗ്വാട്ടിമാലക്ക് 131.2 മില്യന് ഡോളറും ഹോണ്ടുറാസിന് 98.3 മില്യന് ഡോളറും എല് സാല്‍വഡോറിന് 67.9 മില്യന് ഡോളറുമാണ് നല്‍കിയത്. എന്നാല് 2017ല് ഗ്വാട്ടിമാലക്ക് 69.4ഉം ഹോണ്ടുറാസിന് 65.8ഉം എല് സാല്‍വഡോറിന് 45.7 മില്യന് ഡോളറും നല്‍കിയിരുന്നു. 2016നെ അപേക്ഷിച്ച് 2017ല് 40 ശതമാനം വെട്ടിക്കുറിച്ചാണ് സാമ്പത്തിക സഹായം നല്‍കിയത്. ഇനി എത്ര കുറയ്ക്കും എന്നതിന് കുറിച്ച് ട്രംപ് ഒന്നും പറഞ്ഞിട്ടില്ല.\nഅനധികൃത കുടിയേറ്റം തടയുന്നതിന് മെക്സിക്കോയ്ക്ക് ഒന്നും ചെയ്യാന് സാധിക്കുന്നില്ലെന്ന് ട്രംപ് കുറ്റപ്പെടുത്തി. അധികാരത്തില് കയറിയതിന് ശേഷം ട്രംപ് കുടിയേറ്റത്തിനെതിരെ കടുത്ത നടപടികളാണ് സ്വീകരിക്കുന്നത്.


യുഎസില് സോളാര് വ്യവസായത്തിന് തളര്‍ച്ച – Future Kerala :\nകാലിഫോര്‍ണിയ: അമേരിക്കയില് റൂഫ്‌ടോപ്പ് സോളാര് വ്യവസായം ഈ വര്‍ഷം വലിയ തളര്‍ച്ച നേരിടുന്നതായി റിപ്പോര്‍ട്ട്. ഈ രംഗത്തെ മുന്‍നിര കമ്പനികളായ സോളാര്‍സിറ്റി, വിവിന്റ് സോളാര്, സണ്‍പവര് എന്നിവയുടെ സാമ്പത്തികപാദ ഫലം കഴിഞ്ഞ വര്‍ഷത്തേ അപേക്ഷിച്ച് പ്രതീക്ഷിച്ച വളര്‍ച്ച ഈ വ്യവസായത്തിന് നേടാനാകുന്നില്ലെന്ന് വ്യക്തമാക്കുന്നു. റൂഫ്‌ടോപ്പ് സോളാര് വ്യവസായം ഈ വര്‍ഷം 23 ശതമാനം വളര്‍ച്ച പ്രതീക്ഷിച്ചിരുന്ന സ്ഥാനത്ത് ഇപ്പോള് വളര്‍ച്ചാ നിഗമനം 16.5 ശതമാനമായി കുറച്ചിരിക്കുകയാണെന്ന് ഗവേഷണ സ്ഥാപനമായ ജിടിഎം റിസര്‍ച്ച് വ്യക്തമാക്കി. 2015ല് 71 ശതമാനം വളര്‍ച്ച റൂഫ്‌ടോപ്പ് സോളാര് വ്യവസായം കൈവരിച്ചിരുന്നു.\nതന്റെ സ്വപ്‌ന പദ്ധതിയായ ക്ലീന് എനര്‍ജി പവര്‍ഹൗസ് യാഥാര്‍ത്ഥ്യമാക്കുന്നതിനായി സോളാര് സിറ്റിയെയും ടെസ്‌ല മോട്ടോഴ്‌സിനെയും ഒന്നിപ്പിക്കുന്നതിന് ഓഹരിയുടമകള് വോട്ട് ചെയ്യണമെന്ന് ഇരുകമ്പനികളിലെയും ഏറ്റവും വലിയ ഓഹരിയുടമയായ ഇലോണ് മസ്‌ക് ആവശ്യപ്പെട്ടിട്ടുണ്ട്. ഈ മേഖല നേരിടുന്ന പ്രതിസന്ധി വ്യക്തമാക്കുന്നതാണ് അദ്ദേഹത്തിന്റെ അഭ്യര്‍ത്ഥന എന്നാണ് വിലയിരുത്തല്. നിലവിലെ സാഹചര്യത്തില് 2.6 ബില്യണ് ഡോളറിന്റെ കരാറിലൂടെ ടെസ്‌ലയ്ക്ക് എങ്ങനെയാണ് സോളാര്‍സിറ്റിയുടെ കടബാധ്യത കൂടി ഏറ്റെടുക്കാനാകുക എന്നാണ് നിക്ഷേപകര് സംശയമുന്നയിക്കുന്നത്. സോളാര്‍സിറ്റിക്ക് ഇത് ഗുണം ചെയ്യുമെങ്കിലും ടെസ്‌ല ഓഹരിയുടമകള്‍ക്ക് അങ്ങനെയാകണമെന്നില്ലെന്ന് സിഎഫ്ആര്‍എ റിസര്‍ച്ച് അനലിസ്റ്റ് എയ്ഞ്ചലോ സിനോ പറഞ്ഞു.\nസൗരോര്‍ജ മേഖലയില്‍നിന്ന് നിക്ഷേപകര് പിന്തിരിഞ്ഞോടുന്നതാണ് യുഎസ്സിലെ ഇപ്പോഴത്തെ കാഴ്ച. എംഎസി ഗ്ലോബലിന്റെ സോളാര് എനര്‍ജി ഓഹരി സൂചിക ഈ വര്‍ഷം ഇതുവരെ 44 ശതമാനമാണ് ഇടിഞ്ഞത്. സോളാര്‍സിറ്റിയുടെ ഓഹരിവില 63 ശതമാനം താഴ്ന്നു. യുഎസ്സില് റൂഫ്‌ടോപ്പ് സോളാര് വ്യവസായത്തിന്റെ തളര്‍ച്ചയ്ക്ക് കാരണങ്ങള് നിരവധിയാണ്. നെവാഡ, കാലിഫോര്‍ണിയ തുടങ്ങിയ പ്രമുഖ സംസ്ഥാനങ്ങളുടെ നയംമാറ്റം മുതല് വിവിധ വിപണന തന്ത്രങ്ങളോടുള്ള ഉപയോക്താക്കളുടെ മടുപ്പ് വരെ കാരണങ്ങളാണ്. പുതിയ ഉപയോക്താക്കളെ കണ്ടെത്തുന്നതില് കമ്പനികള് പരാജയപ്പെടുകയും ചെയ്യുന്നു. വരുംവര്‍ഷങ്ങളിലും ഈ വ്യവസായം 20 ശതമാനത്തില് താഴെ വളര്‍ച്ച കൈവരിക്കാനേ സാധ്യതയുള്ളൂവെന്ന് ജിടിഎം റിസര്‍ച്ച് അനലിസ്റ്റ് കോറി ഹണിമാന് പറയുന്നു.\nTags:\t450 at plant, in Ohio, to cut 1600 jobs, US solar panel maker\nസ്മാര്‍ട്ട്‌ഫോണ് വിപണി കീഴടക്കാന് കൂള്‍പാഡ്


Today's Saint Archive - Page 31 of 36 - Sathyadeepam\nദൈവമാതാവ് വി. എലിസബത്തിനെ സന്ദര്‍ശിക്കുന്നു\nകര്‍ത്താവ് അങ്ങയോട് അരുളിച്ചെയ്ത കാര്യങ്ങള് നിറവേറുമെന്നു വിശ്വസിച്ച അങ്ങ് അനുഗൃഹീതയാണ്. അപ്പോള് മറിയം “എന്‍റെ ആത്മാവ് കര്‍ത്താവിനെ മഹത്ത്വപ്പെടുത്തുന്നു, എന്‍റെ അരൂപി രക്ഷകനായ ദൈവത്തില് ആനന്ദം കൊള്ളുന്നു” എന്\nവി. ഫെര്‍ഡിനന്‍റ് തൃതീയന് രാജാവ് (1199-1252)\nഫ്രാന്‍സിലെ വി. ലൂയി രാജാവിന്‍റെ പേരകുട്ടിയായിരുന്നു ഫെര്‍ഡിനന്‍റ്. 1267 ല് ഫെര്‍ഡിനന്‍റ് പലെന്‍സിയ, ബുര്‍ഗോസ്, വില്ലഡോലിസ് എന്നീ പ്രദേശങ്ങളുടെ രാജാവായി.1219-ല് ജെര്‍മന് രാജകുമാരിയും സുകൃതിനിയുമായ ബെയാട്രിസ്സിനെ വിവാഹം �\nവി. മാക്സിമിനൂസ് (+349)\nപോയിറ്റിയേഴ്സില് ഒരു കുലീന കുടുംബത്തില് പിറന്ന മാക്സിമിനൂസ് ട്രിയേഴ്സ് രൂപതാ വൈദികനായി അഭിഷേകം ചെയ്യപ്പെട്ടു. പിന്നീട് ട്രിയേഴ്സിലെ മെത്രാനായി നിയമിതനായി. 347-ലെ സൂനഹദോസില് ആര്യന് പാഷണ്ഡതയെ മാക്സിമിനൂസ് വീറോടെ എതിര\nവി. ജെര്‍മ്മാനൂസ് (496-576) മെത്രാന്\nഎണ്‍പതു സംവത്സരം ജീവിച്ച വി. ജെര്‍മ്മാനൂസ് ഫ്രാന്‍സില് 496-ല് ഭൂജാതനായി. ജീവിതത്തിലുടനീളം പ്രാര്‍ത്ഥനയും പ്രായശ്ചിത്തവുമായിരുന്നു മെത്രാന്‍റെ ജീവിതത്തിലെ ബലം. വാര്‍ദ്ധക്യത്തില് എത്തിയിട്ടും പ്രാര്‍ത്ഥനയ്ക്കോ ആശാനി\nകാന്‍റര്‍ബറിയിലെ വി. അഗസ്റ്റിന് (+604) മെത്രാന്\nഇംഗ്ലണ്ടിലെ അപ്പസ്തോലനും കാന്‍റര്‍ബറിയിലെ പ്രഥമ ആര്‍ച്ച്ബിഷപ്പുമായ അഗസ്റ്റിന് റോമിലാണു ജനിച്ചത്. അഗസ്റ്റിന്‍റെ മാതൃകാപരമായ ജീവിതത്തിന്‍റെ മഹനീയ മാതൃക നല്കുവാന് തക്കവിധം സമൂഹത്തില് പെരുമാറിയ ഈ വിശുദ്ധനെ പിന്തുടര�\nവി. ഫിലിപ്പ് നേരി (1515-1595)\nഎളിമയ്ക്കും സന്തുഷ്ടിക്കും പ്രസിദ്ധനും റോമയുടെ അപ്പസ്തോലനുമായ ഫിലിപ്പ് നേരി 1515-ല് ഫ്ളോറെന്‍സില് ഒരു കുലീന കുടുംബത്തില് ജാതനായി. ദേവാലയ സന്ദര്‍ശനവും ആശുപത്രി സന്ദര്‍ശനവുമായിരുന്നു അദ്ദേഹത്തിന്‍റെ വ്യായാമം. യുവാവായ�\nവി. ബീഡ് (673-735) വേദപാരംഗതന്\nപഠനവും പ്രാര്‍ത്ഥനയും വി. ബീഡില് നിലനിന്നിരുന്ന ഒരു സുകൃതമായിരുന്നു. അതുകൊണ്ടുതന്നെ വളരെയേറെ ബുദ്ധിമുട്ടുകള് സഹിച്ചും പ്രാര്‍ത്ഥനാ ജീവിതത്തിനു യാതൊരുവിധ കുറവും വരുത്താന് ബീഡ് തയ്യാറല്ലായിരുന്നു. ഇത്തരത്തിലുള്ളൊര\nവി. ഡൊണേഷ്യനും റൊഗേഷ്യനും (+299) രക്തസാക്ഷികള്\nരക്തത്താലെയുള്ള ജ്ഞാനസ്നാനം സ്വീകരിച്ച വിശുദ്ധയും അദ്ദേഹത്തിന്‍റെ സഹോദരനുമാണ് ആ മഹാവീരന്മാര്. രക്തസാക്ഷിത്വം വരിക്കുവാന് വളരെയേറെ ആഗ്രഹിച്ചു ജീവിച്ചവരാണിവര്. അതുകൊണ്ടുതന്നെ അവര് രണ്ടുപേരും മരിച്ചതു പീഡനയന്ത്ര�


ന്യൂദല്‍ഹി: സാനിറ്ററി നാപ്കിനുകള്‍ക്ക് ജി.എസ്.ടി ഏര്‍പ്പെടുത്തിയതിനെതിരെ വിമര്‍ശനവുമായി ദല്‍ഹി ഹൈക്കോടതി. കണ്‍മഷിയും പൊട്ടും ജി.എസ്.ടിയില് നിന്ന് ഒഴിവാക്കാമെങ്കില് പിന്നെന്തു കൊണ്ട് സാനിറ്ററി നാപ്കിനുകള് ഒഴിവാക്കികൂടെ എന്ന് കോടതി ചോദിച്ചു.\nസാനിറ്ററി നാപ്കിനുകള് ആവശ്യ വസ്തുവാണെന്നും ഇതിന് ടാക്‌സ് ഏര്‍പ്പെടുത്താനുള്ള തീരുമാനം അംഗീകരിക്കാന് കഴിയില്ലെന്നും കോടതി പറഞ്ഞു. ആക്ടിങ് ചീഫ് ജസ്റ്റിസ് ഗീത മിത്തല്, ജസ്റ്റിസ് സി. ഹരിശങ്കര് എന്നിവരടങ്ങിയ ബെഞ്ചിന്റേതാണ് വിമര്‍ശനം.\n31 അംഗ ജി.എസ്.ടി കൗണ്‍സിലില് സ്ത്രീസാന്നിധ്യം ഇല്ലാത്തതിനേയും കോടതി വിമര്‍ശിച്ചു. തീരുമാനമെടുക്കുന്നതിന് മുമ്പ് വനിതാശിശുക്ഷേമ മന്ത്രാലയത്തോട് അഭിപ്രായം തേടിയിരുന്നോയെന്നും കോടതി ചോദിച്ചു.\nനാപ്കിനുകള്‍ക്ക് 12 ശതമാനം ജി.എസ്.ടി ഏര്‍പ്പെടുത്തിയതിനെതിരെ ജെ.എന്.യുവിലെ ആഫ്രിക്കന് സ്റ്റഡീസ് പി.എച്ച്.ഡി വിദ്യാര്‍ത്ഥിനിയായ സര്‍മിന് ഇസ്രാര്‍ഖാന് സമര്‍പ്പിച്ച ഹരജിയിലാണ് കോടതിയുടെ വിമര്‍ശനം.


ഏതു പഴയ ചവിട്ടിയും പുത്തൻ പോലെ ആക്കാം, അതിനായി ഇത് ഒന്ന് മാത്രം ചേർത്താൽ മതി...!! - Creator Pen\nഏതു പഴയ ചവിട്ടിയും പുത്തൻ പോലെ ആക്കാം, അതിനായി ഇത് ഒന്ന് മാത്രം ചേർത്താൽ മതി…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nപപ്പടം കാച്ചുന്നതിനു മുന്പ് ഇതൊന്നു ശ്രദ്ധിക്കു…!!


Janmabhumi| കേരള സാങ്കേതിക സര്‍വകലാശാല പരീക്ഷകള് ഹൈക്കോടതി റദ്ദാക്കി\nകേരള സാങ്കേതിക സര്‍വകലാശാല പരീക്ഷകള് ഹൈക്കോടതി റദ്ദാക്കി\nകേരള സാങ്കേതിക സര്‍വകലാശാല പരീക്ഷകള് ഹൈക്കോടതി റദ്ദാക്കി\nJuly 27, 2021, 07:37 p.m.\nകോടതിയുത്തരിന്റെ പകര്‍പ്പ് ലഭിച്ചശേഷം അപ്പീല് നല്‍കുമെന്നു സര്‍വകലാശാല\nകൊച്ചി: കേരള സാങ്കേതിക സര്‍വകലാശാല പരീക്ഷകള് ഹൈക്കോടതി റദ്ദാക്കി. കോവിഡ് മാനദണ്ഡം പാലിച്ചില്ലെന്ന് ആരോപിച്ച് വിദ്യാര്‍ഥികള് നല്‍കിയ ഹര്‍ജികള് പരിഗണിച്ച് കഴിഞ്ഞ ദിവസങ്ങളില് നടന്ന ഒന്ന്, മൂന്ന് സെമസ്റ്ററുകളുടെ മൂന്ന് പരീക്ഷകളാണ് കോടതി റദ്ദാക്കിയത്. ശേഷിക്കുന്ന പരീക്ഷകളും നടത്താനാകില്ലെന്ന് ഹൈക്കോടതി വ്യക്തമാക്കി. ഇതേ തുടര്‍ന്ന് നാളത്തെ പരീക്ഷകള് മാറ്റിയതായി സര്‍വകലാശാല അറിയിച്ചു. കോടതിയുത്തരിന്റെ പകര്‍പ്പ് ലഭിച്ചശേഷം അപ്പീല് നല്‍കുമെന്നും അറിയിച്ചു.\nഎംജി സര്‍വകലാശാല ബുധനാഴ്ചത്തെ പരീക്ഷകള് മാറ്റി\nഎസ്എസ്എല്‍സി ഫലം ബുധനാഴ്ച പ്രഖ്യാപിക്കും


priya prakash warrier got her first award - Malayalam Filmibeat\n| Updated: Friday, April 27, 2018, 18:19 [IST]\nഒരു അഡാറ് ലവ് എന്ന ചിത്രത്തിലെ മാണിക്യ മലരായ പൂവി ഗാനം പ്രിയാ വാര്യരുടെ ജീവിതത്തിലുണ്ടാക്കിയ മാറ്റങ്ങള് ചെറുതൊന്നുമായിരുന്നില്ല. ഗാനരംഗത്തിലെ പ്രിയയുടെ കണ്ണിറുക്കല് ഒറ്റരാത്രി കൊണ്ടാണ് ഇന്റര്‍നെറ്റില് തരംഗമുണ്ടാക്കിയിരുന്നത്. ഒമര് ലുലു സംവിധാനം ചെയ്യുന്ന ഈ ചിത്രത്തിന്റെ ഷൂട്ടിംഗ് നടന്നുകൊണ്ടിരിക്കുന്ന സമയത്തായിരുന്നു ഗാനരംഗം അണിയറ പ്രവര്‍ത്തകര് പുറത്തുവിട്ടിരുന്നത്. പാട്ടിന്റെ രംഗത്ത് ചിത്രത്തിലെ മറ്റുതാരങ്ങളും പ്രത്യക്ഷപ്പെട്ടിരുന്നുവെങ്കിലും പ്രിയയുടെയും റോഷന്റെയും രംഗമായിരുന്നു യുവഹൃദയങ്ങളുടെ മനസ് കീഴടക്കിയിരുന്നത്.\nറോഷന്റ് പുരികം ചുളിക്കലും പ്രിയയുടെ കണ്ണിറുക്കലുമായിരുന്നു സിനിമാ പ്രേമികളുടെയെല്ലാം മനസ് കീഴടക്കിയിരുന്നത്. ആറ് കോടിയിലധികം ആളുകളാണ് ഈ പാട്ട് ഇതുവരെ യൂടൂബില് കണ്ടിരിക്കുന്നത്. ചങ്ക്‌സ് എന്ന ചിത്രത്തിനു ശേഷം ഒമര്‍ലുലു പുതുമുഖങ്ങളെ അണിനിരത്തിയൊരുക്കുന്ന ചിത്രമാണ് ഒരു അഡാറ് ലവ്. വെളിപാടിന്റെ പുസ്തകം എന്ന ചിത്രത്തിലെ ജിമിക്കി കമ്മല് പാട്ടിനു ശേഷം യുടൂബില് ഏറെ തരംഗമുണ്ടാക്കിയ മലയാള ഗാനമായിരുന്നു ചിത്രത്തിലേത്. ഒറ്റ രാത്രികൊണ്ട് ഇന്‍സ്റ്റഗ്രാമില് ഏറെ ആരാധകരുണ്ടാക്കിയ നടിയായിരുന്നു പ്രിയാ പ്രകാശ് വാര്യര്. ചിത്രത്തിലെ പാട്ടും ടീസറും ഹിറ്റായതോടെ പ്രിയ തന്നെയായിരുന്നു സോഷ്യല് മീഡിയയില് നിറഞ്ഞുനിന്നിരുന്നത്.\nചെറിയ പ്രായത്തില് തന്നെ അപ്രതീക്ഷിത നേട്ടമായിരുന്നു പ്രിയയെ തേടിയെത്തിയിരുന്നത്. കഴിഞ്ഞ ദിവസം പ്രിയയ്ക്ക് ഔട്ടലുക്കിന്റെ വൈറല് പേഴ്‌സണാലിറ്റി ഓഫ് ദ ഇയര് പുരസ്‌കാരം ലഭിച്ചിരുന്നു. പ്രിയ തന്നെയാണ് ഈ വിവരം തന്റെ ഇന്‍സ്റ്റഗ്രാം പേജിലൂടെ പങ്കുവെച്ചിരിക്കുന്നത്. പേഴ്‌സണാലിറ്റി ഓഫ് ദ ഇയര് വിഭാഗത്തില് പ്രിയയെ അല്ലാതെ മറ്റൊരു ഓപ്ഷന് ഞങ്ങള്‍ക്കുണ്ടായിരുന്നില്ലെന്ന് ചടങ്ങിനിടെ അവതാരിക പറഞ്ഞിരുന്നു. പുരസ്‌കാര നേട്ടത്തിനു അഡാറ് ലവിന്റെ സംവിധായകന് ഒമര് ലുലുവിനോടും മറ്റ് താരങ്ങളോടുമുളള നന്ദി ചടങ്ങില് പ്രിയ അറിയിച്ചിരുന്നു.\npriya prakash warrier got her first awar


‘ബംഗാളിലെ ബിജെപി എംഎല്‍എമാരില് 50 ശതമാനത്തിലധികം കൊലപാതക ബലാത്സംഗ കേസ് പ്രതികള്’; പട്ടിക പുറത്തുവിട്ട് എഡിആര്\n‘ബംഗാളിലെ ബിജെപി എംഎല്‍എമാരില് 50 ശതമാനത്തിലധികം കൊലപാതക ബലാത്സംഗ കേസ് പ്രതികള്’; പട്ടിക പുറത്തുവിട്ട് എഡിആര്\nന്യൂഡല്‍ഹി: പശ്ചിമ ബംഗാള് നിയമസഭ തെരഞ്ഞെടുപ്പില് ജയിച്ച ബിജെപി എംഎല്‍എമാരില് പകുതിയിലധികം പേരും ക്രിമനല് കേസുകളില് പ്രതികളെന്ന് റിപ്പോര്‍ട്ട്. അസോസിയേഷന് ഫോര് ഡമോക്രാറ്റിക് റിഫോംസ് പുറത്തുവിട്ട (എഡിആര്) റിപ്പോര്‍ട്ടിലാണ് ഇക്കാര്യം വ്യക്തമാക്കിയിരിക്കുന്നത്. തൃണമൂലിന്റെ മൂന്നിലൊന്ന് എംഎല്‍എമാരും മേല്‍പ്പറഞ്ഞ പട്ടികയില് ഉള്‍പ്പെടുന്നുണ്ട്. ആകെ 77 സീറ്റുകളിലാണ് ബിജെപിക്ക് ബംഗാളില് വിജയിക്കാനായത്. ഇതില് 65 ശതമാനം ആളുകളും ക്രിമിനല് കേസുകളില് ഉള്‍പ്പെട്ടിട്ടുള്ളവരാണെന്നാണ് എഡിആര് ബുധനാഴ്ച്ച പുറത്തിറക്കിയ റിപ്പോര്‍ട്ടില് പറയുന്നത്. ഇതില് 39 എംഎല്‍എമാര്‍ക്കെതിരെ കൊലപാതക ശ്രമം അടക്കമുള്ള കേസുകളാണ് നിലവിലുള്ളത്. […]\n5 May 2021 11:23 AM GMT\nന്യൂഡല്‍ഹി: പശ്ചിമ ബംഗാള് നിയമസഭ തെരഞ്ഞെടുപ്പില് ജയിച്ച ബിജെപി എംഎല്‍എമാരില് പകുതിയിലധികം പേരും ക്രിമനല് കേസുകളില് പ്രതികളെന്ന് റിപ്പോര്‍ട്ട്. അസോസിയേഷന് ഫോര് ഡമോക്രാറ്റിക് റിഫോംസ് പുറത്തുവിട്ട (എഡിആര്) റിപ്പോര്‍ട്ടിലാണ് ഇക്കാര്യം വ്യക്തമാക്കിയിരിക്കുന്നത്. തൃണമൂലിന്റെ മൂന്നിലൊന്ന് എംഎല്‍എമാരും മേല്‍പ്പറഞ്ഞ പട്ടികയില് ഉള്‍പ്പെടുന്നുണ്ട്.\nആകെ 77 സീറ്റുകളിലാണ് ബിജെപിക്ക് ബംഗാളില് വിജയിക്കാനായത്. ഇതില് 65 ശതമാനം ആളുകളും ക്രിമിനല് കേസുകളില് ഉള്‍പ്പെട്ടിട്ടുള്ളവരാണെന്നാണ് എഡിആര് ബുധനാഴ്ച്ച പുറത്തിറക്കിയ റിപ്പോര്‍ട്ടില് പറയുന്നത്. ഇതില് 39 എംഎല്‍എമാര്‍ക്കെതിരെ കൊലപാതക ശ്രമം അടക്കമുള്ള കേസുകളാണ് നിലവിലുള്ളത്. എഡിആര് പുറത്തിറക്കിയിട്ടുള്ള ഈ പട്ടിക ദി പ്രിന്റ് അടക്കമുള്ള ദേശീയ മാധ്യമങ്ങള് ഇതിനോടകം റിപ്പോര്‍ട്ട് ചെയ്തിട്ടുണ്ട്.\nഎഡിആര് കണക്കുകള് പ്രകാരം തൃണമൂലിന്റെ 213 എംഎല്‍എമാരില് 73 പേരും ഗുരുതരമായ ക്രിമിനല് കേസുകളില് പ്രതികളാണ്.\nബംഗാളിലെ ആകെ എംഎല്‍എമാരുടെ എണ്ണം 292 ആണ് ഇതില് 142ല് 49ശതമാനവും ക്രിമിനല് കേസുകളില് പ്രതികളാണ്. അതില് തന്നെ 113ല് 39 ശതമാനവും ഗുരുതരമായ ക്രിമിനല് കേസുകളിലും പ്രതികളാണ്. കണക്കനുസരിച്ച് 10 പേര് കൊലപാതക കേസിലും ഒരാള് ബലാത്സംഗ കേസിലും പ്രതിയാണ്. 30പേര്‍ക്കെതിരെയാണ് കൊലപാതക ശ്രമത്തിന് കേസെടുത്തിട്ടുള്ളത്.\nALSO READ: ബിജെപി അഭ്യര്‍ഥന; ബിഡിജെഎസ് എന്‍ഡിഎ വിടില്ല\n292 എംഎല്‍എമാരില് 158എംഎല്‍എമാരും കോടിപതികളാണെന്നും ഇതിന്റെ മറ്റൊരു പ്രത്യേകതയാണ്. തൃണമൂലിന്റെ 132 എംഎല്‍എമാരും ബിജെപിയുടെ 25 ഒരു സ്വതന്ത്രനുമടക്കം ഉള്ളവര് ഒരു കോടിയിലധികം സമ്പാദ്യം ഉള്ളതായും കണക്കുകളില് നിന്നും വ്യക്തമാണ്.\nALSO READ: ‘ഹാന്‍സ് പിടിച്ചാല് എന്ത് ചെയ്യണമെന്ന് അമിത്ഷാ, നിര്‍മ്മലക്ക് കൊടുത്താല് നല്ല കാശാക്കി തരുമെന്ന് മോദിയുടെ മറുപടി’; വെറുതെ വിടാതെ ട്രോള് സീരീസ്


കാന്‍സറിന് കാരണമാവുന്ന ആസ്ബസ്റ്റോസ് കണ്ടെത്തി; 33,000 ബോട്ടില് ബേബി പൗഡര് തിരിച്ചുവിളിച്ച് ജോണ്‍സണ് & ജോണ്‍സണ് • Suprabhaatham\nOctober 19, 2019 | 9:10 am IST\nBaby PowderJohnson & JohnsonJohnson and Johnson baby shampoo\nവാഷിങ്ടണ്: ജോണ്‍സണ് & ജോണ്‍സണ് ബേബി പൗഡറില് കാന്‍സറിന് കാരണാവുന്ന മാരകമായ ആസ്ബസ്റ്റോസ് കണ്ടെത്തിയതിനെത്തുടര്‍ന്ന് വിപണിയിലെ ഉല്‍പന്നങ്ങള് തിരിച്ചുവിളിച്ച് കമ്പനി. ഓണ്‍ലൈനില് നിന്ന് വാങ്ങിയ പൗഡറില് യു.എസ് ആരോഗ്യ വിഭാഗം നടത്തിയ പരിശോധനയിലാണ് ആസ്ബസ്‌റ്റോസിന്റെ അളവ് കണ്ടെത്തിയത്. ഇതോടെ 33,000 ബോട്ടില് ബേബി പൗഡറുകള് തിരിച്ചുവിളിച്ചിരിക്കുകയാണ് കമ്പനി.\nഇതാദ്യമായാണ് കമ്പനി ഒരു ഉല്‍പന്നം തിരിച്ചുവിളിക്കുന്നത്. 130 വര്‍ഷത്തെ പഴക്കമുള്ള യു.എസ് കമ്പനിക്ക് വലിയ തിരിച്ചടിയായിരിക്കുകയാണ് ഇത്. ബേബി പൗഡര് ഉള്‍പ്പെടെ ജോണ്‍സണ് & ജോണ്‍സണിന്റെ നിരവധി ഉല്‍പന്നങ്ങള് മുന്‍പും ആരോപണം നേരിട്ടിരുന്നു. വൈദ്യ ഉപകരണങ്ങള്, ചില മരുന്നുകള് എന്നിവയ്‌ക്കെതിരെയും യു.എസില് കേസുകള് നിലനില്‍ക്കുന്നുണ്ട്.\nഒരു കേസില് 8 ബില്യണ് ഡോളര് പിഴയായി കമ്പനിക്ക് ഈടാക്കുകയും ചെയ്തിരുന്നു. തങ്ങളുടെ കാന്‍സറിന് കാരണമായി ജോണ്‍സണ് & ജോണ്‍സണിന്റെ പൗഡര് അടക്കമുള്ള ഉല്‍പന്നങ്ങളാണെന്ന് ചൂണ്ടിക്കാണിച്ച് 15,000 കേസുകളാണ് നിലവിലുള്ളത്.\nജയ്പൂരിലെ ഡ്രഗ് ടെസ്റ്റ് ലബോറട്ടറിയില് നടത്തിയ പരിശോധനയില് ഫോര്‍മല് ഡിഹൈഡിന്റെ സാന്നിധ്യം കണ്ടെത്തിയതിനെ തുടര്‍ന്നാണ് വില്‍പ്പന തടഞ്ഞത്. ഉല്‍പ്പന്നത്തിനെതിരെ വ്യാപക പരാതികള് ഉയര്‍ന്നതോടെ അഞ്ചുസംസ്ഥാനങ്ങളോട് ജോണ്‍സണ് ആന്‍ഡ് ജോണ്‍സണ്‍സ് ബേബി ഷാംപുവിന്റെയും പൗഡറിന്റെയും ഗുണനിലവാരം പരിശോധിച്ച് റിപ്പോര്‍ട്ട് നല്‍കാന് കമ്മീഷന് ആവശ്യപ്പെട്ടിരുന്നു. ആസ്ബസ്റ്റോസ്, കാര്‍സിനോജനിക് എന്നിവയുടെ സാന്നിധ്യം ഉണ്ടെന്ന റിപ്പോര്‍ട്ടുകളെ തുടര്‍ന്നാണ് സാംപിള് പരിശോധിക്കാന് കമ്മീഷന് ആവശ്യപ്പെട്ടത്. ഇതില് രാജസ്ഥാനിലെ സാംപിള് പരിശോധനയുടെ ഫലം പുറത്തുവന്നതോടെയാണ് കഴിഞ്ഞ ഏപ്രിലില് വില്‍പ്പന നിരോധിച്ചുള്ള ഉത്തരവ് വന്നത്.\nകഴിഞ്ഞ വര്‍ഷം ജോണ്‍സന് ആന്‍ഡ് ജോണ്‍സന്റെ ടാല്‍ക്കം പൗഡര് ഉപയോഗിച്ച 22 സ്ത്രീകള്‍ക്ക് അണ്ഡാശയ കാന്‍സര് ബാധിച്ച കേസില് സെന്റ് ലൂയിസ് ജൂറി കമ്പനിക്ക് 32,000 കോടി രൂപയുടെ പിഴ ചുമത്തിയിരുന്നു. ആസ്‌ബെറ്റോസ് കലര്‍ന്ന ടാല്‍ക്കം പൗഡര് ഉപയോഗിച്ചതിനെ തുടര്‍ന്നാണ് ഇവര്‍ക്ക് അര്‍ബുദം പിടികൂടിയതെന്ന് തെളിഞ്ഞതിനെ തുടര്‍ന്നാണ് ശിക്ഷ വിധിച്ചത്. അസുഖം ബാധിച്ച 22 സ്ത്രീകളില് ആറ് പേര് മരിച്ചിരുന്നു.\nവേദനാ സംഹാരിയില് മയക്കുമരുന്ന്: ജോണ്‍സണ് ആന്റ് ജോണ്‍സണ് 572 മില്യണ് ഡോളര് പിഴ\nകാന്‍സര് സാധ്യത; ജോണ്‍സണ് & ജോണ്‍സണ് ബേബി ഷാംപൂ ഇന്ത്യയില് നിരോധിച്ചു, നടപടി ബാലാവകാശ കമ്മിഷന്റെത്\nപൗഡര് ഉപയോഗിച്ച് കാന്‍സര് ബാധിച്ചു; ജോണ്‍സണ്& ജോണ്‍സണ് 2600 കോടി രൂപ പിഴ


ലോക്ക്ഡൗൺ പ്രഖ്യാപിച്ച് പതിനേഴാം ദിവസമാകുമ്പോഴും രാജ്യത്ത് ഹോട്ട്സ്പോട്ടുകളുടെ എണ്ണം ആശങ്കയുണ്ടാക്കും വിധം വർധിക്കുകയാണ്. കൊവിഡ് അതിവേഗം പടരുന്ന മധ്യപ്രദേശിൽ പതിനഞ്ച് ജില്ലകളിലെ ഹോട്ട്സ്പോട്ടുകൾ പൂർണമായി സീൽ ചെയ്തു. രാജസ്ഥാൻ, പഞ്ചാബ്, ഒഡിഷ തുടങ്ങിയ സംസ്ഥാനങ്ങളിൽ മാസ്ക് നിർബന്ധമാക്കി. അതേസമയം, കൊവിഡ് പരിശോധനയുടെ എണ്ണം വർധിപ്പിക്കണമെന്ന ആവശ്യം ശക്‌തമായി. ഇതുവരെ 5865 പോസിറ്റീവ് കേസുകളാണ് രാജ്യത്ത് റിപ്പോർട്ട് ചെയ്തത്. മരണം 169 ആയി.\nരാജ്യത്ത് ഇതുവരെ പരിശോധിച്ചത് 1,30,792 പേരുടെ സാമ്പിളുകളാണ്. ഇന്നലെയാണ് ഏറ്റവുമധികം സാമ്പിളുകൾ പരിശോധിച്ചത്- 16000. 320 പേർ പോസിറ്റീവെന്ന് സ്ഥിരീകരിച്ചു. പക്ഷേ, മരണനിരക്ക് കണക്കാക്കുമ്പോൾ സാമ്പിൾ പരിശോധന കൂടുതൽ നടത്തണമെന്ന അഭിപ്രായമാണ് ആരോഗ്യരംഗത്തെ വിദഗ്ധർ പങ്കുവയ്ക്കുന്നത്. മഹാരാഷ്ട്ര, മധ്യപ്രദേശ്, ഗുജറാത്ത്, രാജസ്ഥാൻ, ഡൽഹി, ഉത്തർപ്രദേശ്, തമിഴ്നാട്, കർണാടകം തുടങ്ങിയ സംസ്ഥാനങ്ങളിൽ കൊവിഡ് ബാധിതരുടെ എണ്ണം ആശങ്കയുണ്ടാക്കും വിധം ഉയരുകയാണ്. മധ്യപ്രദേശിലെ ഇൻഡോറിൽ മാത്രം ഇരുപത്തിമൂന്ന് പേരാണ് മരിച്ചത്.\nമധ്യപ്രദേശിലെ പതിനഞ്ച് ജില്ലകളിലെ 46 ഹോട്ട്സ്പോട്ടുകൾ അടച്ചുപൂട്ടി. തലസ്ഥാനമായ ഭോപ്പാലും, ഇൻഡോറും, ഉജ്ജയ്‌നും സീൽ ചെയ്തു. യുദ്ധകാലാടിസ്ഥാനത്തിൽ കൊവിഡ് പരിശോധന ഊർജിതമാക്കുമെന്ന് രാജസ്ഥാൻ മുഖ്യമന്ത്രി അശോക് ഗെഹ്‌ലോട്ട് വ്യക്‌തമാക്കി. ഡൽഹിയിൽ രോഗവ്യാപനം തടയാൻ ഓപ്പറേഷൻ ഷീൽഡ് പദ്ധതി പ്രഖ്യാപിച്ചു. 21 ഹോട്ട്സ്പോട്ടുകളിലെ ജനങ്ങൾ വീടുകളിൽ നിന്ന് പുറത്തിറങ്ങുന്നത് തടഞ്ഞിട്ടുണ്ട്. ആരോഗ്യപ്രവർത്തകർ ഡോർ ടു ഡോർ മെഡിക്കൽ പരിശോധന നടത്തും.\nStory Highlights- Covid, Hotspots


Opposition leaders boycotts modi in Trivandrum- പ്രധാനമന്ത്രി പങ്കെടുത്ത ചടങ്ങില് ജനപ്രതിനിധികളെ അവഗണിച്ചെന്ന് ആരോപണം; പ്രതിഷേധം, ഇറങ്ങിപ്പോക്ക്\nപ്രതിനിധികളായ തങ്ങളെ ഒഴിവാക്കിയെന്നും പകരം ബിജെപി നോമിനേറ്റ് ചെയ്ത് രാജ്യസഭയിലെത്തിച്ചവരെ വേദിയില് കയറ്റിയെന്നുമാണ് ആരോപണം. സംസ്ഥാന സര്‍ക്കാര് നല്‍കിയ പേരുകള് വെട്ടിമാറ്റിയെന്നും ജനപ്രതിനിധികള് ആരോപിച്ചു.\nJanuary 15, 2019 9:48:21 pm\nതിരുവനന്തപുരം: പ്രധാനമന്ത്രിയുടെ ശ്രീപദ്മനാഭസ്വാമി ക്ഷേത്ര സന്ദര്‍ശനത്തില് ജനപ്രതിനിധികളെ അവഗണിച്ചെന്ന് പരാതി. കോണ്‍ഗ്രസ് നേതാവും തിരുവനന്തപുരം എം.പിയുമായ ശശി തരൂര്, എം.എല്.എ വി.എസ് ശിവകുമാര്, മേയര് വി.കെ പ്രശാന്ത് എന്നിവരാണ് പരാതിയുടെ രംഗത്തെത്തിയത്.\nകേന്ദ്രസര്‍ക്കാരിന്റെ സ്വദേശ് ദര്‍ശന് പദ്ധതിപ്രകാരം ക്ഷേത്രത്തില് നടപ്പാക്കുന്ന നിര്‍മാണ പ്രവര്‍ത്തനങ്ങളുടെ ഉദ്ഘാടനത്തിനാണ് പ്രധാനമന്ത്രി നരേന്ദ്രമോദി എത്തിയത്. എന്നാല് ചടങ്ങില് നിന്നും ജനങ്ങള് തിരഞ്ഞെടുത്ത പ്രതിനിധികളായ തങ്ങളെ ഒഴിവാക്കിയെന്നും പകരം ബിജെപി നോമിനേറ്റ് ചെയ്ത് രാജ്യസഭയിലെത്തിച്ചവരെ വേദിയില് കയറ്റിയെന്നുമാണ് ആരോപണം.\nസംസ്ഥാന സര്‍ക്കാര് നല്‍കിയ പേരുകള് വെട്ടിമാറ്റിയെന്നും ജനപ്രതിനിധികള് ആരോപിച്ചു. രാഷ്ട്രീയ അഭിപ്രായ വ്യത്യാസങ്ങള് ഈ വിഷയത്തില് വരില്ല. പ്രധാനമന്ത്രി സ്ഥാനത്തെ ബഹുമാനിക്കുന്നു. അതുപോലെ തങ്ങളുടെ സ്ഥാനത്തെയും ബഹുമാനിക്കാന് പ്രധാനമന്ത്രിയുടെ ഓഫീസ് തയ്യാറാകണം. മര്യാദകേടാണ് അവര് കാണിച്ചതെന്നും ശശി തരൂര് എംപി പറഞ്ഞു.\nഇത്തരത്തില് പെരുമാറാന് നാണക്കേടില്ലാത്തവരോട് പറഞ്ഞിട്ട് കാര്യമില്ല. താന് അറിയുന്ന പ്രധാനമന്ത്രി ഇങ്ങനെ പെരുമാറുമെന്ന് കരുതുന്നില്ലെന്നും തരൂര് കൂട്ടിച്ചേര്‍ത്തു. ഒരു പ്രധാനമന്ത്രിയുടെയും സന്ദര്‍ശനത്തിനിടെ ഇത്തരത്തിലുള്ള അപമാനം ജനപ്രതിനിധികള്‍ക്ക് നേരിടേണ്ടി വന്നിട്ടില്ലെന്ന് വി.എസ് ശിവകുമാര് പറഞ്ഞു. പിന്നാലെ ഇവർ ചടങ്ങില് നിന്നും ഇറങ്ങിപ്പോയി.\nകോടികള് ചെലവഴിച്ച് സ്വദേശി ദര്‍ശന് പദ്ധതി വഴി പത്മനാഭസ്വാമി ക്ഷേത്രത്തില് പൂര്‍ത്തികരിച്ച നിര്‍മ്മാണങ്ങള് പ്രധാനമന്ത്രി നരേന്ദ്ര മോദി ഉദ്ഘാടനം ചെയ്തു. മുഖ്യമന്ത്രി പിണറായി വിജയന്, ഗവര്‍ണര് പി സദാശിവം ഉള്‍പ്പടെയുള്ളവരും ചടങ്ങില് പങ്കെടുത്തു.\nകൊല്ലാം ബൈപ്പാസ് ഉദ്ഘാടനത്തിനും പാര്‍ട്ടി പൊതുയോഗത്തിനും ശേഷമാണ് പ്രധാനമന്ത്രി നരേന്ദ്ര മോദി തിരുവനന്തപുരം ശ്രീപത്മനാഭസ്വാമി ക്ഷേത്രത്തില് എത്തിയത്. കൊല്ലാം ബൈപ്പാസിന്റെ ഉദ്ഘാടനത്തിലും സ്ഥലം എംഎല്‍എയെ ചടങ്ങില് ഉള്‍പ്പെടുത്താത്തത് വിവാദമായിരുന്നു. ബൈപാസ് കടന്നുപോകുന്ന ഇരവിപുരത്തെ എംഎല്‍എ എം.നൗഷാദിനേയും മേയറേയും ഉദ്ഘാടന ചടങ്ങില് തഴഞ്ഞു. അതേസമയം, ഒ.രാജഗോപാല് എംഎല്‍എയും ബിജെപി എംപിമാരായ സുരേഷ് ഗോപിയും വി.മുരളീധരനും ചടങ്ങില് പങ്കെടുത്തു.\nWeb Title: Opposition leaders boycotts modi in trivandrum


കുടവയറുണ്ടോ, സ്വഭാവം എന്നാല് ഇങ്ങനെയാണ് | shape of your belly tellsalot about your personality - Malayalam BoldSky\n| Published: Friday, July 20, 2018, 11:18 [IST]\nകുടവയര് എന്ന പ്രതിസന്ധി ഇന്നോ ഇന്നലേയൊ തുടങ്ങിയതല്ല. ഇതിനെ ഇല്ലാതാക്കാന് ശ്രമിക്കുമ്പോള് അതുണ്ടാക്കുന്ന ബുദ്ധിമുട്ടുകള് ചില്ലറയല്ല. ഇത് പലപ്പോഴും പല വിധത്തിലാണ് നിങ്ങളുടെ മാനസികാരോഗ്യത്തേയും ശാരീരികാരോഗ്യത്തേയും ബാധിക്കുന്നത്. എന്നാല് വയറിന്റെ ആകൃതി നോക്കി പലപ്പോഴും നിങ്ങളുടെ സ്വഭാവത്തെ നിയന്ത്രിക്കാം. വയറിന്റെ ആകൃതി ഓരോരുത്തര്‍ക്കും വ്യത്യസ്തമായിരിക്കും. എന്നാല് ഇതിന് പിന്നില് നിങ്ങളുടെ സ്വഭാവവും ഒളിഞ്ഞിരിക്കുന്നുണ്ട്.\nസ്ത്രീ സൗന്ദര്യത്തിന്റെ കാര്യത്തില് നല്ല ഒതുക്കമുള്ള വയറിന് വളരെയധികം സ്ഥാനമുണ്ട്. സ്ത്രീ സൗന്ദര്യത്തെ നിര്‍ണയിക്കുന്ന അടിസ്ഥാന ഘടകം എന്ന് പറയുന്നത് തന്നെ പലപ്പോഴും ഒതുക്കമുള്ള വയറായിരിക്കും. സാമുദ്രിക ശാസ്ത്രത്തില് ലക്ഷണങ്ങളെ അടിസ്ഥാനമാക്കി വയറിന്റെ ആകൃതി നോക്കി നമുക്ക് ചില കാര്യങ്ങളെക്കുറിച്ച് പറയാന് സാധിക്കും. നിങ്ങളുടെ വയര് ഏത് തരമെന്ന് അറിയൂ എന്നിട്ട് ലേഖനം വായിക്കൂ.\nവയറിന്റെ ആകൃതി നോക്കിയാല് ചില പ്രത്യേക കാര്യങ്ങള് മനസ്സിലാക്കാന് സാധിക്കും. ഇത് പലപ്പോഴും പല വിധത്തിലാണ് ജീവിതത്തിലെ കാര്യങ്ങളില് വരെ മാറ്റം വരുത്തുന്നത്. സാമുദ്രിക ശാസ്ത്രത്തില് പല പ്രത്യേക കാര്യങ്ങളും വെളിപ്പെടുന്നുണ്ട്. ഇത് പലപ്പോഴും നിങ്ങള്‍ക്കറിയാത്ത കാര്യങ്ങളായിരിക്കും. എന്തൊക്കെയാണ് ഇത്തരത്തില് വയറിന്റെ ആകൃതി നോക്കി നമുക്ക് പറയാവുന്ന കാര്യങ്ങള് എന്ന് നോക്കാം.\nഒരു ഫിറ്റ്‌നസ് ട്രെയിനറെ പോലെ ഒതുങ്ങിയ വയറാണ് നിങ്ങള്‍ക്കെങ്കില് നിങ്ങള് ആരോഗ്യ കാര്യങ്ങളില് അതീവ ശ്രദ്ധയുള്ള വ്യക്തിയായിരിക്കും. പലകാര്യങ്ങളിലും അച്ചടക്കവും ക്ഷമയും ഉള്ളവരായിരിക്കും ഇവര്. ക്ഷമയോട് കൂടി ഏത് കാര്യത്തേയും സമീപിക്കാന് ഇവര് ശ്രമിച്ചു കൊണ്ടേ ഇരിക്കും. നല്ല കാര്യങ്ങളെക്കുറിച്ച ചിന്തിക്കുന്നതിനും അതിന് വേണ്ടി പരിശ്രമിക്കുന്നതിനും ഇവര് ശ്രമിക്കുന്നു. എന്നാല് മുന്‍കൂട്ടി പ്ലാന് ചെയ്ത് കാര്യങ്ങള് നടത്താന് ശ്രമിക്കുന്നവര്‍ക്ക് പലപ്പോഴും പല വിധത്തിലുള്ള ബുദ്ധിമുട്ടുകളും നേരിടേണ്ടതായി വരുന്നു.\nഅല്‍പം ചാടിയ വയറെങ്കില്\nനിങ്ങളുടെ വയര് വളരെ കുറച്ച് മാത്രം മുന്നോട്ട് ചാടി നില്‍ക്കുന്നുണ്ടോ? എന്നാല് ഇവര് വളരെ ആത്മവിശ്വാസമുള്ളവരായിരിക്കും മാത്രമല്ല നല്ല രീതിയില് കാര്യങ്ങളെ സമീപിക്കാന് ശ്രമിക്കുമ്പോള് അതിലൂടെ പോസിറ്റീവ് ഈര്‍ജ്ജം മറ്റുള്ളവരില് നിറക്കാന് ശ്രമിക്കുന്നു. മാത്രമല്ല ജീവിതം ബാലന്‍സ് ചെയ്ത് മുന്നോട്ട് കൊണ്ട് പോവാന് ശ്രമിക്കുന്നവരായിരിക്കും ഇവര്. വ്യക്തിത്വം മറ്റുള്ളവരിലേക്ക് ആകര്‍ഷിക്കപ്പെടുന്നു. ഇതാണ് ഇവരുടെ ഏറ്റവും വലിയ പ്രത്യേകത. സ്വന്തം കാലില് നില്‍ക്കാന് താല്‍പ്പര്യപ്പെടുന്നവരായിരിക്കും. ഏത് കാര്യത്തിനും വളരെ ചിന്തിച്ച് മാത്രം പരിഹാരം കാണാന് ശ്രമിക്കുന്നവരായിരിക്കും ഇവര്.\nപുറത്തേക്ക് ചാടിയ വയര്\nപുറത്തേക്ക് ചാടിയ വയര് ഉള്ളവര് വളരെ തമാശക്കാരായിരിക്കും. ജീവിതത്തെ വളരെ വലിയ തമാശ രൂപത്തില് കൊണ്ട് പോവാന് താല്‍പ്പര്യപ്പെടുന്നവരായിരിക്കും ഇവര്. ചിരിക്കാന് വളരെയധികം ഇഷ്ടപ്പെടുന്ന ഇവര് പലപ്പോഴും മറ്റുള്ളവരെക്കൂടി ചിരിപ്പിക്കാന് താല്‍പ്പര്യപ്പെടുന്നവരായിരിക്കും. ഇത് കൊണ്ട് തന്നെ ഇവര്‍ക്ക് കൂട്ടുകാരെ ലഭിക്കുന്നതിന് വളരെയധികം ശ്രദ്ധ അത്യാവശ്യമാണ്. അല്ലെങ്കില് അതുണ്ടാ്ക്കുന്ന ബുദ്ധിമുട്ടുകള് ചില്ലറയല്ല.\nഅരക്കെട്ടുള്‍പ്പടെ ചാടിയ വയര്\nഅരക്കെട്ടുള്‍പ്പടെയുള്ള ഭാഗം ചാടിയ തരത്തിലുള്ള വയറാണെങ്കില് ഇവര് വളരെ ശാന്തസ്വഭാവക്കാരായിരിക്കും. മാത്രമല്ല ഒരാളെ പെട്ടെന്ന് മനസ്സിലാക്കുന്നതിന് ഇവര്‍ക്ക് കഴിയുന്നു. ഏകാന്തത ഇഷ്ടപ്പെടുന്നവരായിരിക്കും ഇവര്. മാത്രമല്ല ജീവിതത്തില് വളരെ വലിയ നേട്ടങ്ങള് നേടിയെടുക്കുന്നതിന് ഇവര്‍ക്ക് കഴിയുന്നു. സുരക്ഷിതസ്ഥാനത്തെത്തണമെന്ന് ആത്മാര്‍ത്ഥമായി ആഗ്രഹിക്കുന്നവരായിരിക്കും ഇവര്. ഇത്തരം കാര്യങ്ങള് പല വിധത്തിലാണ് ജീവിതത്തില് ഇവരെ സഹായിക്കുന്നതും. മനസ്സ്ത തുറന്ന് കാര്യങ്ങള് സംസാരിക്കാന് താല്‍പ്പര്യം കാണിക്കുന്നവരായിരിക്കും ഇവര്. അതുകൊണ്ട് തന്നെ പല കാര്യങ്ങളിലും വളരെയധികം ശ്രദ്ധ അത്യാവശ്യമാണ്.\nഇതിലെല്ലാം വ്യത്യസ്തമാണ് കുടവയര്. നേരെ വാ നേരെ പോ എന്ന സ്വഭാവക്കാരായിരിക്കും ഇവര്. അതുകൊണ്ട് തന്നെ പലപ്പോഴും അബദ്ധങ്ങളില് ചെന്നു ചാടുന്നത് ഇവരുടെ ശീലമായിരിക്കും. മനസ്സിലുള്ള കാര്യങ്ങള് ഒന്നും നോക്കാതെ പറയുന്നവരായിരിക്കും ഇവര്. മറ്റുള്ളവരാല് ബഹുമാനിക്കപ്പെടുന്നവരായിരിക്കും ഇവര്. അതുകൊണ്ട് തന്നെ പല കാര്യങ്ങളും ഇവരുടെ നിര്‍ദ്ദേശ പ്രകാരമായിരിക്കും ഉണ്ടാവുക. ഇത്തരം കാര്യങ്ങള് അല്‍പം ശ്രദ്ധിച്ച് മാത്രം ചെയ്യുക.\nപൊക്കിളിനു താഴെയുള്ള കുടവയര്\nപൊക്കിളിനു താഴെ മാത്രം കുടവയര് ഉണ്ടെങ്കില് അവര് ശരിയെന്ന് തങ്ങള്‍ക്ക് തോന്നുന്ന കാര്യങ്ങളില് അടിയുറച്ച് വിശ്വസിക്കുന്നവരായിരിക്കും. തനിക്ക് ശരിയെന്ന് തോന്നുന്ന കാര്യങ്ങള് ചെയ്യുന്നതിന് വേണ്ടി ഏതറ്റം വരെയും പോവുന്നതിന് ഇവര് തയ്യാറാവും. മാത്രമല്ല നേതൃപാടവം ഇവരില് അല്‍പം കൂടുതലായിരിക്കും. പലപ്പോഴും മറ്റുള്ളവരെ നയിക്കുന്നതിനും അവര്‍ക്ക് പുതുവഴികള് തെളിക്കുന്നതിനും ഇവര്‍ക്ക് കഴിയുന്നു. അതുകൊണ്ട് തന്നെ കുടവയര് എന്ന് പറയുന്നത് ഒരിക്കലും പ്രശ്‌നമുണ്ടാക്കുന്ന ഒന്നല്ല. ചിലരില് പാരമ്പര്യമായി കുടവയര് ഉണ്ടാവാം. ചിലരിലാകട്ടെ ഭക്ഷണം കൂടുതല് കഴിക്കുന്നതിന്റെ ഭാഗമായി ഉണ്ടാവാം. എന്നാല് വയറും നമ്മുടെ സ്വഭാവവും തമ്മിലുള്ള ബന്ധം വളരെ വലുതാണ്.\nshape of your belly tellsalot about your personality\nShape of your belly tellsalot about your personality, takealook.\nStory first published: Friday, July 20, 2018, 11:18 [IST]


ശിവസേനയെ വെട്ടാന് നവനിര്‍മാണ് സേന! തീവ്ര ഹിന്ദുത്വ നിലപാട് ആയുധം - Express Kerala\nNational Politics January 23, 2020 | Published by : Express Kerala Network\nമുംബൈ: ശിവസേനക്ക് പകരക്കാരാകാന് രാജ് താക്കറെയുടെ മഹാരാഷ്ട്ര നവനിര്‍മാണ് സേന തയ്യാറെടുക്കുന്നതായി റിപ്പോര്‍ട്ട്. തീവ്ര ഹിന്ദുത്വ നിലപാടിലേക്ക് ചുവടുവെയ്ക്കാനൊരുങ്ങുകയാണ് ഈ പാര്‍ട്ടി. ഇതിന്റെ ഭാഗമായി പാര്‍ട്ടിയുടെ പതാക പൂര്‍ണമായും കാവിയിലേക്ക് മാറ്റും. ഓറഞ്ച്, നീല, പച്ച എന്നീ നിറങ്ങളിലാണ് എം.എന്.എസിന്റെ നിലവിലെ പതാകയുള്ളത്.\nതീവ്ര ഹിന്ദുത്വ നിലപാടില് നിന്ന് ശിവസേന പിന്നാക്കം പോയതാണ് നവനിര്‍മാണ് സേനയ്ക്ക് വളമാകുന്നത്. ബിജെപിയുമായി സഖ്യം ചേരാനും എംഎന്‍എസ് ശ്രമം നടത്തുന്നുണ്ട്. തീവ്ര ഹിന്ദുത്വ നിലപാടിലേക്ക് എംഎന്‍എസ് മാറുന്നതിന് ബിജെപിയുടെ പിന്തുണയുമുള്ളതായാണ് റിപ്പോര്‍ട്ട്.\n2006ല് ശിവസേനയുമായി ഇടഞ്ഞാണ് രാജ് താക്കറെ എം.എന്.എസിന് രൂപം നല്‍കിയത്. 2009ല് 13 എംഎല്‍എമാരാണ് പാര്‍ട്ടിക്കുണ്ടായിരുന്നത്. 2019ല് ഒരുസീറ്റ് മാത്രമാണ് പാര്‍ട്ടിക്ക് കിട്ടിയത്. ഇപ്പോള് ശിവസേനയുടെ പിന്മാറ്റം അവസരമാക്കാന് ഒരുങ്ങുകയാണ് രാജ് താക്കറെ.\nശിവസേന സ്ഥാപകന് ബാല് താക്കറെയുടെ 94-ാം ജന്മദിനത്തില് വലിയ യോഗം വിളിച്ചുകൂട്ടി പതാക മാറ്റം പ്രഖ്യാപിക്കും.\nഉദ്ദവും മകനും മോദിയെ കണ്ടു; ഈ കൂടിക്കാഴ്ചയില് നെഞ്ചിടിക്കുന്നത് സോണിയക്ക്!


കാണിക്കയായി നിരോധിച്ച നോട്ട്; തിരുപ്പതി ക്ഷേത്രത്തിൽ ലഭിച്ചത് 50 കോടി രൂപയുടെ പഴയ 500, 1000 നോട്ടുകള് | Tirupati temple continues to receive demonetised notes as offerings total amounts to Rs 50 crore\n1000 രൂപയുടെ 1.8 ലക്ഷം നോട്ടുകളും 500 രൂപയുടെ 6.34 ലക്ഷം നോട്ടുകളുമാണ് കാണിക്കയായി ക്ഷേത്രത്തിലെത്തിയത്.\nTirupati, First Published Sep 17, 2020, 10:56 AM IST\nതിരുപ്പതി: ആന്ധ്രാപ്രദേശിലെ തിരുപ്പതി ക്ഷേത്രത്തിൽ ഭക്തരിൽനിന്നു കാണിക്കയായി ലഭിച്ചത് 50 കോടിയിലേറെ മൂല്യമുണ്ടായിരുന്ന നിരോധിത നോട്ടുകൾ. 1000 രൂപയുടെ 1.8 ലക്ഷം നോട്ടുകളും 500 രൂപയുടെ 6.34 ലക്ഷം നോട്ടുകളുമാണ് കാണിക്കയായി ക്ഷേത്രത്തിലെത്തിയത്.\nആയിരം രൂപ നോട്ടുകള്‍ക്ക് 18 കോടിയടെ മ്യൂല്യമുണ്ടായിരുന്നു. 500 രൂപയുടെ 31.7 കോടി രൂപയുടെ മൂല്യം വരുമായിരുന്ന നോട്ടുകളും കാണിക്കയായി എത്തി. ലോകത്തിലെ ഏറ്റവും സമ്പന്നമായ ക്ഷേത്രങ്ങളിലൊന്നാണ് തിരുപ്പതി ക്ഷേത്രം.\nകേന്ദ്രസർക്കാർ 2016 നവംബർ എട്ടിന് 1000, 500 നോട്ടുകൾ നിരോധിച്ചതാണ്. നോട്ട് നിരോധനം വന്നെങ്കിലും ഭക്തർ ഇവ കാണിക്കയായി നൽകുന്നത് തുടരുകയായിരുന്നുവെന്നും പണം റിസർവ് ബാങ്കിലോ മറ്റേതെങ്കിലും വാണിജ്യ സ്ഥാപനത്തിലോ നിക്ഷേപിക്കാൻ അനുവദിക്കണമെന്നും കേന്ദ്ര ധനമന്ത്രി നിർമല സീതാരാമനോട് അഭ്യർഥിച്ചിട്ടുണ്ടെന്നും തിരുപ്പതി ദേവസ്ഥാനം ചെയർമാൻ വൈ.വി. സുബ്ബ അറിയിച്ചു.\n12 ക്ഷേത്രങ്ങളും അവയുടെ ഉപ ആരാധനാലയങ്ങളും ചേർന്നതാണ് തിരുമല തിരുപ്പതി ദേവസ്ഥാനം. ഇവിടേക്ക് എത്തിയ കാണിക്കയിലാണ് നിരോധിച്ച നോട്ടുകളുഴള്ളത്. പഴയ നോട്ടുകളുമായി ബന്ധപ്പെട്ട് 2017-ൽ ടി.ടി.ഡി. കേന്ദ്ര ധനമന്ത്രാലയത്തിനും റിസർവ് ബാങ്കിനും കത്തെഴുതിയിരുന്നുവെങ്കിലും അനുകൂല പ്രതികരണമുണ്ടായില്ല.\nTirupati temple offerings\nകാണിക്കയായി നിരോധിച്ച നോട്ട്;


ശ്രദ്ധിക്കുക ആര്‍ത്തവം കട്ട പിടിച്ചും കടും ചുവപ്പിലോ ബ്രൌണ് നിറത്തിലോ വന്നാല്😱😳 അറിഞ്ഞിരിക്കണം ഈ കാര്യങ്ങൾ😲😲 - Oman Job Vacancy\nശ്രദ്ധിക്കുക ആര്‍ത്തവം കട്ട പിടിച്ചും കടും ചുവപ്പിലോ ബ്രൌണ് നിറത്തിലോ വന്നാല്😱😳 അറിഞ്ഞിരിക്കണം ഈ കാര്യങ്ങൾ😲😲 ഗർഭപാത്രത്തിന്റെ ഉൾപാളിയായ എന്റോമെട്രിയം അടർന്ന് രക്തത്തോടൊപ്പം യോനിയിലൂടെ പുറത്തുപോകുന്ന പ്രക്രിയയാണ് ആർത്തവം, മാസമുറ അഥവാ മെൻസസ്. ഇത് തികച്ചും സ്വാഭാവികമായ ഒരു ശാരീരിക പ്രവർത്തനമാണ്. സ്ത്രൈണ ഹോർമോണുകളുടെ പ്രവർത്തനഫലമായാണ് ആർത്തവം ഉണ്ടാകുന്നത്. ആർത്തവം ഉണ്ടായി എന്നത് കൊണ്ട് മാത്രം ഒരു പെൺകുട്ടി പ്രസവത്തിനോ, ശാരീരികബന്ധത്തിനോ ശാരീരികമായോ മാനസികമായോ പക്വതനേടി എന്ന് പറയാനാവില്ല. ആർത്തവദിനങ്ങളിൽ ഗർഭാശയഗളം തുറന്നിരിക്കുന്നതിനാൽ അണുക്കൾക്ക് ഗർഭപാത്രത്തിലേക്കും ഇടുപ്പറയിലേക്കും സ്വതന്ത്രമായി കയറിപ്പോകാനുള്ള സാഹചര്യമൊരുക്കാം.\nഅണുനാശകമായ അസിഡിക് അന്തരീക്ഷം മാറി യോനീഭാഗത്ത് ക്ഷാരാവസ്ഥ വരും. ഇതും അണുബാധയ്ക്കുള്ള സാധ്യത കൂട്ടും. സ്ത്രീകളിലുണ്ടാകുന്ന മൂത്രനാളി അണുബാധകളുടെ പ്രധാനകാരണം ആർത്തവദിനങ്ങളിൽ വേണ്ടത്ര ശുചിത്വം പാലിക്കാത്തതാണ്. ആർത്തവ സമയത്ത് ശരീരശുചിത്വം, പ്രത്യേകിച്ചും യോനിശുചിത്വം വളരെ അത്യാവശ്യമാണ്. കാരണം അണുബാധയ്ക്ക് ഏറെ സാധ്യതയുള്ള സമയമാണിത്. യോനിഭാഗം കഴുകുന്നതു മുതൽ ഉപയോഗിയ്ക്കുന്ന സാനിറ്ററി വസ്തുക്കളിൽ വരെ ഏറെ ശ്രദ്ധ വേണ്ട സമയമാണിത്. യോനിഭാഗത്തു സോപ്പ്, ബോഡിവാഷ്, പെർഫ്യൂം തുടങ്ങിയവ ഉപയോഗിക്കുന്നതും നിശ്ചിത ഇടവേളകളിൽ പാഡ് മാറ്റാതിരിക്കുന്നതും പ്രശ്നം വഷളാക്കുന്നു. അതിനാൽ ആർത്തവവുമായി ബന്ധപ്പെട്ട ആരോഗ്യകരമായ അറിവുകൾ സ്കൂൾതലം മുതൽക്കേ കുട്ടികൾക്ക് പകർന്നു കൊടുക്കേണ്ടത് അനിവാര്യമാണ്.\nആർത്തവചക്രത്തിന്റെ ഏറ്റവും അനുഭവവേദ്യമാകുന്ന ഭാഗമാണ് ആർത്തവം. ആർത്തവചക്രം കണക്കാക്കുന്നത് ആർത്തവരക്തം പോക്കിന്റെ ആദ്യ ദിനം മുതലാണ്. ഒരു ആർത്തവത്തിന്റെ ആദ്യ ദിനം മുതൽ അടുത്ത ആർത്തവത്തിന് തൊട്ടു മുമ്പു വരെയുള്ള കാലയളവിൽ ഗർഭപാത്രത്തിലും ശരീരത്തിൽ പൊതുവെയും ഉണ്ടാകുന്ന ക്രമമായ മാറ്റങ്ങളെ ഒരു ആർത്തവചക്രം എന്നു കണക്കാക്കുന്നു. ഒരു ആർത്തവചക്രത്തിന്റെ ദൈർഘ്യം സാധാരണ ഗതിയിൽ 28 ദിവസങ്ങൾ ആണ്. ആർത്തവത്തിന്റെ ആരംഭം ശരീരത്തിലെ ഹോർമോൺ വ്യതിയാനങ്ങളുമായി ബന്ധപ്പെട്ടു കിടക്കുന്നു. ഗർഭകാലത്തും മുലയൂട്ടുന്ന കാലയളവിലും ആർത്തവം താൽക്കാലികമായി നിലയ്ക്കുന്നു. ആർത്തവം പുനരാരംഭിച്ചിട്ടില്ലെങ്കിൽ മുലയൂട്ടുന്ന കാലയളവിൽ ഗർഭിണിയാവനുള്ള സാധ്യത കുറവാണ്.\nഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Khairu Jasmi ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്…


രജനീകാന്തിന്റെ രാഷ്ട്രീയ പാര്‍ട്ടി പ്രഖ്യാപനം ഡിസംബര് 12ന് ? - ഇ വാർത്ത | evartha\nരജനീകാന്തിന്റെ രാഷ്ട്രീയ പാര്‍ട്ടി പ്രഖ്യാപനം ഡിസംബര് 12ന് ?\nചെന്നൈ: തമിഴ് സൂപ്പര്‍താരം രജനീകാന്ത് പിറന്നാള് ദിനമായ ഡിസംബര് 12ന് രാഷ്ട്രീയ പാര്‍ട്ടി പ്രഖ്യാപിക്കുമെന്ന് സൂചന. ചില ദേശീയ മാധ്യമങ്ങള് വാര്‍ത്ത റിപ്പോര്‍ട്ട് ചെയ്‌തെങ്കിലും, ഇക്കാര്യത്തില് രജനീകാന്തോ, അദ്ദേഹത്തിന്റെ അടുത്ത വൃത്തങ്ങളോ ഔദ്യോഗിക പ്രതികരണങ്ങളൊന്നും നടത്തിയിട്ടില്ല.\nനേരത്തെ നടന് കമല്‍ഹാസനും പിറന്നാള് ദിനത്തില് തന്റെ രാഷ്ട്രീയ പാര്‍ട്ടി പ്രഖ്യാപിക്കുമെന്ന് അറിയിച്ചിരുന്നു. എന്നാല് ഉടന് രാഷ്ട്രീയ പ്രഖ്യാപനമില്ലെന്നും ജനങ്ങളുമായി കൂടുതല് സമ്പര്‍ക്കം പുലര്‍ത്തിയതിന് ശേഷം മാത്രം പാര്‍ട്ടി പ്രഖ്യാപിക്കുമെന്നാണ് കമല്‍ഹാസന് അറിയിച്ചത്.


കലാലയ മാഗസിനുകള് നാട്ടുഭാഷയെയും പരിഗണിക്കണം – കുരീപ്പുഴ ശ്രീകുമാര് – പരിഷത്ത് വാർത്തകൾ\nസാമൂഹ്യവിഷയങ്ങളിൽ നേരിന്റെ പക്ഷം പിടിക്കുന്നതിനോടൊപ്പം തന്നെ നാട്ടുഭാഷയും പ്രാദേശികചരിത്രവും അടയാളപ്പെടുത്തുക എന്നതും കോളേജ് മാഗസിനുകളുടെ മുഖ്യ അജണ്ടയായി വരേണ്ടതാണെന്ന് കവി കുരീപ്പുഴ ശ്രീകുമാർ അഭിപ്രായപ്പെട്ടു. മാഗസിൻ സൃഷ്ടികൾക്കായി വിഷയങ്ങൾ തേടി അലയേണ്ടതില്ല. നമ്മുടെ നാടിന്റെ എഴുതപ്പെടാത്ത ചരിത്രത്തെ വീണ്ടെടുക്കാനുള്ള ഏറ്റവും ഫലപ്രദമായ മാധ്യമം കോളേജ് മാഗസിനാണ്. ഇത്തരത്തിൽ കീഴാളരുടേതും പണിയെടുക്കുന്നവരുടേതുമായ അറിവുകളെ അവരുടെ പക്ഷത്തുനിന്നുകൊണ്ട് രേഖപ്പെടുത്താൻ കോളേജ് മാഗസിനുകൾക്കേ കഴിയൂ – അദ്ദേഹം പറഞ്ഞു. ശാസ്ത്രസാഹിത്യ പരിഷത്ത് – യുവസമിതിയാണ് ‘എഴുത്താളി‘ എന്ന പേരില് മാഗസിൻ ശില്പശാല സംഘടിപ്പിച്ചത്. ആലപ്പുഴ ജില്ലയിലെ വിവിധ കോളേജുകളിലെ മാഗസിൻ എഡിറ്റര്‍മാരും എഡിറ്റോറിയല് ബോര്‍ഡ് അംഗങ്ങളുമാണ് ക്യാമ്പിൽ പങ്കെടുത്തത്.\nക്യാമ്പംഗങ്ങള് ഗ്രൂപ്പുകളായി തിരിഞ്ഞ് മാഗസിന്റെ ഉള്ളടക്കം, ലേ ഔട്ട് എന്നീ വിഷയങ്ങളെക്കുറിച്ചുള്ള ചർച്ചകളിൽ പങ്കെടുത്തു. ഉളളടക്കത്തെക്കുറിച്ചുള്ള ചർച്ച നയിച്ചത് പ്രമുഖ കഥാകൃത്തും ആക്റ്റിവിസ്റ്റുമായ ലാസർ ഷൈനാണ്. ലേ ഔട്ടിനെക്കുറിച്ച് വൈഡർസ്റ്റാന്റ് എഡിറ്റോറിയൽ അംഗം നിധിൻനാഥ് ദളിതൻ, പരിഷത്ത് ജില്ലാകമ്മിറ്റി അംഗം എൻ. സാനു, അനന്തു എന്നിവർ സംസാരിച്ചു. വിവിധ കോളേജുകളില് പ്രസിദ്ധീകരിക്കാനുദ്ദേശിക്കുന്ന മാഗസിനുകളുടെ തീമുകളും അവതരണ രീതികളും ക്യാമ്പ് വിശദമായി ചര്‍ച്ച ചെയ്തു. ചർച്ചകള് ക്രോഡീകരിച്ചുകൊണ്ട് കവയിത്രിയും യുവസമിതി പ്രവർത്തകയുമായ ആദില കബീർ സംസാരിച്ചു.\nശാസ്ത്രസാഹിത്യ പരിഷത്ത് ജില്ലാ സെക്രട്ടറി ബി. കൃഷ്ണകുമാർ, ചേർത്തല മേഖലാ സെക്രട്ടറി എൻ.ആർ. ബാലകൃഷ്ണൻ, ചേർത്തല എസ്.എൻ. കോളേജ് ഫിസിക്സ് വിഭാഗം മേധാവി ഡോ. ടി. പ്രദീപ്, ഇജാസ് എം.എ, ബായി കൃഷ്ണന്, അഭിവാദ് എന്നിവർ സംസാരിച്ചു.\ncollege magazine, kssp, kureeppuzha, yuvasamithi


ഗുരു നിത്യചൈതന്യയതി - ഒരു സ്‌മരണാഞ്ഞ്‌ജലി\nഞാൻ പുസ്‌തകങ്ങളിലൂടെ പരിചയപെട്ട ഒരു മനുഷ്യസ്‌നേഹി. കത്തുകളിലൂടെ ഞങ്ങൾ സംവദിച്ചു - എന്റെ കൊച്ചു കൊച്ചു സംശയങ്ങൾക്ക് അദ്ദേഹം വലിയ വലിയ മറുപടിയെഴുതി. ഞങ്ങൾ ഒരിക്കലും നേരിൽ കണ്ടില്ല. എങ്കിലും ആ ഗുരുവിന്റെ മന്ദസ്‌മിതം എന്റെ കൺമുൻപിൽ ഇപ്പോഴും ഉണ്ട്.\nഞാൻ പരിചയപ്പെട്ട ഗുരു പുസ്‌തകങ്ങളിലും അക്ഷരങ്ങളിലും ജീവിക്കുന്നതുകൊണ്ട് ഇന്നും എനിക്ക് ഒരു നിറസാന്നിദ്ധ്യമാണ്. രണ്ടു വർഷം മുൻപ് ‘മലയാള മനോരമ’ ദിനപത്രത്തിൽ ‘പടിപ്പുര’ സപ്ലിമെന്റിൽ നിത്യ ചൈതന്യ യതിയെക്കുറിച്ച് ഒരു ലേഖനം വന്നിരുന്നു. അതിൽ ഗുരു എനിക്കയച്ച ഒരു കത്ത് മുഴുവനായി ഉദ്ധാരണംചെയ്‌തിരിക്കുന്നത് കണ്ട് എന്റെ കണ്ണുകൾ ഈറനണിഞ്ഞു. കാരണം ആ മഹാ ഗുരുവിന്റെ സാമീപ്യം ഇന്നും എന്നോടൊപ്പമുണ്ട്. വിട്ടുപിരിയാത്ത ആ സൗഹൃദത്തിന്റെ സൂചനയാണല്ലോ ആ കത്തുകൾ. ഗുരു തന്റെ പതിനായിരകണക്കിന് സുഹൃത്തുക്കൾക്ക് എത്രമാത്രം എഴുത്തുകൾ എഴുതിയിരിക്കാം. എങ്കിലും ആ കത്ത് തന്നെ അവിടെ (പടിപ്പുരയിൽ) തിരഞ്ഞെടുക്കപെട്ടത് എന്തുകൊണ്ട് എന്ന് ഞാൻ അത്ഭൂതം കൂറി. ഗുരുവിന്റെ ആ അദൃശ്യ സ്‌നേഹവലയത്തിനു മുൻപിൽ, അങ്ങയുടെ പാദാരബിന്ദങ്ങളിൽ ഞാൻ മനസ്സാ നമസ്‌കരിക്കുന്നു.\nഎനിക്ക് യേശുവിനെ, ഫ്രാൻസിസ് അസീസിയെ, നാരായണഗുരുവിനെ, ഗീതയെ, ഖുറാനെ, പരിചയപ്പെടുത്തി തന്നതിന് ഗുരുവേ നന്ദി.\nഗുരു നിത്യ ഇൻ എഴുതിയ ഇരു കത്തിൽ നിന്നുംഃ\nപ്രിയപ്പെട്ട ജോസി വർക്കി അറിയുന്നതിന്,\n‘സ്‌നേഹസംവാദം’ വായിക്കുന്നു എന്നറിയുന്നതിൽ സന്തോഷമുണ്ട്. ധ്യാനം സഹജമായി സംഭവിക്കുന്നതാണ്. താഴെയുള്ള പക്ഷിയെ നോക്കുക (ഒരു പക്ഷി ചുണ്ടിൽ കല്ലും കൊത്തികൊണ്ട് ഇരിക്കുന്ന ചിത്രം വരച്ചിരിക്കുന്നു) അതിനറിഞ്ഞുകൂട എന്തിനാണ് വായിൽ കല്ല് കൊത്തി എടുത്തതെന്ന്. കുറച്ചു കഴിയുമ്പോൾ അത് താഴെ ഇടും. അപ്പോൾ ധ്യാനത്തിലായി എന്നർത്ഥം. അടുത്തുള്ള ഏതെങ്കിലും ലൈബ്രറിയിൽ എന്റെ പുസ്‌തകങ്ങൾ വരാതിരിക്കുകയില്ല. ഇപ്പോൾ എല്ലാ മാസവും ഒരു പുസ്‌തകവും അച്ചടിപ്പിക്കുന്നത് എന്റെ ഒരു വിനോദമാണ്. ഒരു ചെറിയ പുസ്‌തകം അയക്കുന്നു. സ്‌നേഹത്തോടെ,\nഇവിടെ ഗുരു സ്‌നേഹത്തോടെ എന്നെഴുതി കത്ത് നിറുത്തുമ്പോൾ നമുക്ക് ആ സ്‌നേഹം ശരിക്കും അനുഭവിക്കാൻ കഴിയും. ഒരു പ്രണയിനിയുടെ സ്‌നേഹനിശ്വാസം പോലെ. ഒരു 15 പൈസ പോസ്‌റ്റ് കാർഡിൽ എഴുതിയതാണ് മുകളിൽ കൊടുത്തത്. ഞാൻ അന്നൊക്കെ പോസ്‌റ്റമാനെ നോക്കി കാത്തിരിക്കുമായിരുന്നു. ഓരോ പുസ്‌തകം വായിക്കുമ്പോഴും എന്തെങ്കിലുമൊക്ക കുറിച്ചിടും. ചിലപ്പോൾ ആ പുസ്‌തകത്തിന്റെ രചയിതാവിന് ഒരു കത്തയക്കും. അങ്ങിനെയാണ് ഗുരുവിനെ പരിചയം ആകുന്നത്. ഞാൻ ഒരു കാർഡ് ഇട്ടാൽ നാലാം ദിവസം ‘ഫേൺഹില്ലിൽ’ നിന്നും മറുപടി വന്നിരിക്കും, തീർച്ച. (എനിക്ക,് ഇന്നേവരെ ഇത്ര ആത്മാർഥത പാലിക്കാൻ കഴിഞ്ഞിട്ടില്ല.)\nപ്രാർത്ഥനകൾ വെറും അധരവ്യായമങ്ങൾ ആയി ചുരുങ്ങുകയും ചെറുപ്പത്തിൽ അമ്മച്ചി പഠിപ്പിച്ച പ്രാർത്ഥനകൾ ചൊല്ലാൻ മടുപ്പും തോന്നി തുടങ്ങിയ സാഹചര്യത്തിൽ ആണ്, എന്താണ് ധ്യാനം എന്ന് ചോദിച്ച് ഞാൻ ഒരു കത്തയക്കുന്നത്. അതിനു തന്ന മറുപടി ആണ് ഈ ചിത്രവും വാക്കുകളും. എന്റെ ജിവിതത്തിൽ ഞാൻ ഇത് മറക്കുന്നതെങ്ങിനെ? ഇത്ര ലളിതമായി എഴുതാൻ മറ്റാർക്കാണ് കഴിയുക?\nP.S: അടുത്തിടെ പള്ളിയിൽ കുർബാനക്കിടെ കേട്ട ഒരു മനോഹര ഗാനത്തിന്റെ ഈരടികൾ ഞാനിവിടെ ചേർക്കട്ടെഃ “ഇത്ര ചെറുതാകാൻ എത്ര വളരേണം, ഇത്ര സ്‌നേഹിക്കാൻ എന്ത് വേണം???.........”


മാര്‍ച്ച് മാസത്തില് 4ജി വേഗതയില് ജിയോ മുന്നില് – Truevision News\nമാര്‍ച്ച് മാസത്തില് 4ജി വേഗതയില് ജിയോ മുന്നില്\nദില്ലി: ടെലികോം റഗുലേറ്ററി അതോറിട്ടി (ട്രായ്) കണക്കുകള് പ്രകാരം രാജ്യത്തെ ഏറ്റവും വേഗം കൂടിയ 4ജി സേവനം റിലയന്‍സ് ജിയോ. മാര്‍ച്ച് മാസത്തിലെ കണക്കുകള് പ്രകാരം ജിയോയുടെ ശരാശരി വേഗം 20.8 എംബിപിഎസാണ്. എന്നാല് വരിക്കാരുടെ എണ്ണത്തില് മുന്‍നിരയിലുള്ള എയര്‍ടെല്ലിന്‍റെ ശരാശരി വേഗം കേവലം 9.6 എംബിപിഎസാണ്.\nവോഡഫോണ് 6.7 എംബിപിഎസ്, ഐഡിയ 6.3 എംബിപിഎസ് എന്നിങ്ങനെയാണ് മറ്റുകണക്കുകള്. മൈസ്പീഡ് ആപ്പ് വഴി ഉപഭോക്താക്കളില് നിന്നു ട്രായിക്കു ലഭിച്ച റിപ്പോര്‍ട്ടുകള് കണക്കിലെടുത്താണ് ജിയോ 4ജിക്കാണ് ഏറ്റവും വേഗമുള്ളതെന്ന് കണ്ടെത്തിയത്. ടെലികോം കമ്പനികളുടെ ഡേറ്റാ കൈമാറ്റ നെറ്റ്വര്‍ക്ക് വേഗം റിപ്പോര്‍ട്ട് ചെയ്യാന് ട്രായിയുടെ തന്നെ മൈസ്പീഡ് ആപ്പ് ലഭ്യമാണ്.\n3ജി വേഗത്തില് മുന്നില് നില്‍ക്കുന്നത് വോഡഫോണും ബിഎസ്എന്‍എല്ലും ഐഡിയയുമാണ്. അതേസമയം 4ജി അപ്ലോഡിങ് സ്പീഡില് ഐഡിയയാണ് മുന്നില്. ഐഡിയയുടെ അപ്ലോഡിങ് സ്പീഡ് 6.0 എംബിപിഎസ് ആണ്. ജിയോയുടെ അപ്ലോഡിങ് വേഗം 4.9 എംബിപിഎസുമാണ്.\nലോകം മാറുകയാണ് ; നിങ്ങള് ഇനിയും മാറിയില്ലെങ്കില് സംഭവിക്കുന്നത്\nവിന്‍ഡോസ് കമ്പ്യൂട്ടറുകള് ഉടന് അപ്ഡേറ്റ് ചെയ്യണമെന്ന മുന്നറിയിപ്പുമായി മൈക്രോസോഫ്റ്റ്\nവാട്ട്സ്ആപ്പില് പരസ്യങ്ങള് ഇടാന് വാട്ട്സ്ആപ്പ് ഉടമകളായ ഫേസ്ബുക്ക് തീരുമാനം എടുത്താതായി റിപ്പോര്‍ട്ടുകള്\nമൊബൈല് ഇന്‍റര്‍നെറ്റ് വേഗത്തില് ഇന്ത്യയുടെ സ്ഥാനം 121 ആണെന്ന് റിപ്പോര്‍ട്ട്\nജിയോ പുറത്തിറങ്ങുന്നതിന് മുമ്പ് തന്നെ പുതിയ ഓഫര് നടപ്പാക്കാന് മുന്‍നിര കമ്പനികളുടെ ശ്രമം.


കോവിഡ് മൂന്നാം തരംഗം പ്രാരംഭഘട്ടത്തില്; കുട്ടികളെ കാര്യമായി ബാധിക്കില്ലെന്ന് റിപ്പോര്‍ട്ട് - Express Kerala\n‘കോവിഡ് മഹാമാരിയുടെ മൂന്നാം തരംഗത്തിന്റെ പ്രാരംഭഘട്ടത്തിലാണ് നമ്മള്. 27,000 കുട്ടികളില് പിജിഐഎംഇആര് നടത്തിയ പഠനത്തില് 70 ശതമാനം പേരിലും കോവിഡ് ആന്റിബോഡി കണ്ടെത്തി. കുട്ടികളെ മൂന്നാം തരംഗം വല്ലാതെ ബാധിക്കില്ലെന്നാണ് ഇത് കാണിക്കുന്നത്.’ – ഡോ. ജഗത് റാം പറഞ്ഞു. മഹാരാഷ്ട്രയിലും ഡല്‍ഹിയിലും നടത്തിയ സിറോ സര്‍വേയില് 50 മുതല് 75 ശതമാനം വരെ കുട്ടികളില് കോവിഡിനെതിരായ ആന്റിബോഡി കണ്ടെത്തിയതായും അദ്ദേഹം പറഞ്ഞു.\n69 ശതമാനം മുതല് 73 ശതമാനം വരെ കുട്ടികളില് കോവിഡിനെതിരായ ആന്റിബോഡി രൂപപ്പെട്ടിട്ടുണ്ട്. ശരാശരി 71 ശതമാനം പേരില് ആന്റിബോഡി ഉണ്ടായിട്ടുണ്ട്. കുട്ടികള്‍ക്ക് ഇതുവരെ വാക്‌സിന് നല്‍കിത്തുടങ്ങിയിട്ടില്ലാത്ത സാഹചര്യത്തില് ഈ ആന്റിബോഡികള് കോവിഡ് മൂലം രൂപപ്പെട്ടതാണ്. അതിനാല് തന്നെ മൂന്നാം തരംഗം കുട്ടികളെ സാരമായി ബാധിക്കുമെന്ന് ഞാന് കരുതുന്നില്ല.’ – ഡോ. ജഗത് റാം കൂട്ടിച്ചേര്‍ത്തു.\nഅതേസമയം രണ്ടാം തരംഗത്തില് കുട്ടികള് കോവിഡ് ബാധിതരാകുന്നത് വര്‍ധിച്ചിട്ടുണ്ട്. മാര്‍ച്ച് മുതല് ഓഗസ്റ്റ് വരെയുള്ള കാലയളവില് ഒന്നു മുതല് 10 വയസുവരെയുള്ള കുട്ടികളില് രോഗികളുടെ ശതമാനം വര്‍ധിച്ചു. മാര്‍ച്ചിലെ 2.8 ശതമാനത്തില് നിന്ന് ഓഗസ്റ്റ് ആയപ്പോൾ ഇത് 7.04 ശതമാനമായാണ് വര്‍ധിച്ചത്. എന്നാല് ആശങ്കപ്പെടേണ്ടതില്ല കൃത്യമായ ജാഗ്രത പാലിച്ചാല് മതിയെന്ന നിര്‍ദേശം ഉന്നതാധികാര സമതി മുന്നോട്ടുവയ്ക്കുന്നു.\nof the third wave


പ്രായമായ സ്ത്രീകളെ കബളിപ്പിച്ച് ആഭരണങ്ങള് തട്ടിയെടുക്കുന്നയാള് അറസ്റ്റില് | kottayam news\nപ്രായമായ സ്ത്രീകളെ കബളിപ്പിച്ച് ആഭരണങ്ങള് തട്ടിയെടുക്കുന്നയാള് അറസ്റ്റില്\nJan 3, 2021, 09:42 AM IST\nകോട്ടയം: ബസ് സ്റ്റാന്‍ഡുകള് കേന്ദ്രീകരിച്ച് പ്രായമായ സ്ത്രീകളെ കബളിപ്പിച്ച് ആഭരണങ്ങള് തട്ടിയെടുക്കുന്നയാളെ പോലീസ് പിടികൂടി. വിവിധ ജില്ലകളില് തട്ടിപ്പ് നടത്തിവന്ന കൊല്ലം മുക്കോട് മുളവന പരുത്തന്‍പാറ കിഴക്കേമുകളില് രാജീവിനെ (38) യാണ് കോട്ടയം വെസ്റ്റ് പോലീസ് ഇന്‍സ്‌പെക്ടര് എം.ജെ. അരുണിന്റെ നേതൃത്വത്തില് അറസ്റ്റ് ചെയ്തത്.\nലോട്ടറിയടിച്ചെന്ന് വിശ്വസിപ്പിച്ച് കോട്ടയം നഗരത്തിലെത്തിയ ആര്‍പ്പൂക്കര കരിപ്പൂത്തട്ട് ലക്ഷ്മി (70)യുടെ മാല തട്ടിയെടുത്തു.\nവാഗമണ്ണിലുള്ള മകളുടെ വീട്ടില് പോകാന് കോട്ടയം കെ.എസ്.ആര്.ടി.സി. സ്റ്റാന്‍ഡിലെത്തിയ പത്തനംതിട്ട സ്വദേശിനി പദ്മകുമാരിയുടെ മാല, ചങ്ങനാശ്ശേരി നഗരത്തിലെത്തി വീട്ടമ്മയുടെ വള എന്നിവ പ്രതി തട്ടിയെടുത്തു. സമാനരീതിയില് മുപ്പതിലേറെ കേസുകളില് ഇയാള് പ്രതിയാണെന്ന് പോലീസ് പറഞ്ഞു.\nബാങ്കുകള്‍ക്ക് മുന്നില് എ.ടി.എം. കാര്‍ഡുമായി കാത്തുനിന്ന് വയോധികരുടെ പണം തട്ടിയതിനും ഇയാള്‍ക്കെതിരേ നിരവധി കേസുകളുണ്ട്. കോട്ടയം നഗരത്തിലെ തട്ടിപ്പ് പരമ്പരയെത്തുടര്‍ന്ന് ഡിവൈ.എസ്.പി. ആര്. ശ്രീകുമാറിന്റെ നേതൃത്വത്തില് സി.സി.ടി.വി. ദൃശ്യങ്ങള് പിന്തുടര്‍ന്ന് നടത്തിയ അന്വേഷണത്തില് കൊല്ലം സ്വദേശിയുടെ വിവരങ്ങള് ലഭിച്ചു. തുടര്‍ന്ന് കണ്ണനല്ലൂര് പോലീസിന്റെ സഹായത്തോടെ അന്വേഷണ സംഘം പ്രതിയെ പിടികൂടുകയായിരുന്നു. പ്രായമായ സ്ത്രീകളുമായി അടുത്തുകൂടിയാണ് പ്രതി തട്ടിപ്പ് നടത്തിയിരുന്നത്. ലോട്ടറി അടിച്ചതായി വിശ്വസിപ്പിക്കുകയും തുടര്‍ന്ന് മാലയിലെ 916 അടയാളം കാട്ടിയാല് പണം ലഭിക്കുമെന്നും പറഞ്ഞ് ആഭരണങ്ങള് ഊരിവാങ്ങുകയാണ് രീതി.\nകോട്ടയം വെസ്റ്റ് എസ്.ഐ. ടി.ശ്രീജിത്ത്, സി.പി.ഒമാരായ സജീവ്, സെബാസ്റ്റ്യന്, ഗ്രേസ് മത്തായി എന്നിവരുടെ സംഘമാണ് പ്രതിയെ പിടികൂടിയത്. കോട്ടയം ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയില് ഹജരാക്കിയ പ്രതിയെ 14 ദിവസത്തേക്ക് റിമാന്‍ഡ് ചെയ്തു.\nContent Highlights: looting ornaments from women man arrested in kottayam


ഇന്ത്യയിൽ നിന്നും കുറഞ്ഞ നിരക്കിൽ വിദേശത്തേക്ക് സർവ്വീസ് നടത്തുന്ന വിമാനങ്ങൾ... •Tech Travel Eat\nഇന്ത്യയിൽ നിന്നും കുറഞ്ഞ നിരക്കിൽ വിദേശത്തേക്ക് സർവ്വീസ് നടത്തുന്ന വിമാനങ്ങൾ…\nവിമാനയാത്രകൾ ഇന്ന് സർവ്വ സാധാരണമാണെന്നു പ്രത്യേകം എടുത്തു പറയേണ്ടല്ലോ. വിദേശ രാജ്യങ്ങളിലേക്ക് ഇന്ത്യയിൽ നിന്നും (കേരളത്തിൽ നിന്നും) നിരവധി വിമാനസർവീസുകൾ ഇന്ന് ലഭ്യമാണ്. ഇവയിൽ ചില വിമാന സർവീസുകൾക്ക് ടിക്കറ്റ് നിരക്കുകൾ കൂടുതലും ചിലതിനു വളരെ കുറവും ആയിരിക്കും. കൂടുതൽ ടിക്കറ്റ് നിരക്കുള്ള വിമാനങ്ങളിൽ അതിനനുസരിച്ചുള്ള സൗകര്യങ്ങളും അതോടൊപ്പം തന്നെ യാത്രാ സുഖവും ഉണ്ടായിരിക്കും. എന്നാൽ സാധാരണക്കാർക്ക് വിദേശ യാത്രയ്ക്കായി തിരഞ്ഞെടുക്കാവുന്ന ബഡ്‌ജറ്റ് സർവ്വീസുകൾക്കാണ് ഇന്ന് ഡിമാൻഡ്. ഇത്തരത്തിൽ ബഡ്‌ജറ്റ് വിമാനസർവീസുകൾ ഇന്ത്യയിൽ നിന്നും സജീവമാകുവാൻ കാരണം എയർ ഏഷ്യയുടെ ഇന്ത്യയിലേക്കുള്ള വരവാണ്. ഇത്തരത്തിൽ ഇന്ത്യയിൽ നിന്നും വിദേശ രാജ്യങ്ങളിലേക്ക് കുറഞ്ഞ നിരക്കിൽ യാത്ര സാധ്യമാക്കുന്ന ചില വിമാന സർവീസുകളെ പരിചയപ്പെടാം.


ഇസ്രയേൽ പൗരന്മാർക്കെതിരെ ഹമാസ് അതിക്രമം ; യുഎസ് പ്രമേയം യുഎൻ തള്ളി : Deepika.com Nri News Americas\nഇസ്രയേൽ പൗരന്മാർക്കെതിരെ ഹമാസ് അതിക്രമം ; യുഎസ് പ്രമേയം യുഎൻ തള്ളി\nSaturday, December 8, 2018 5:03 PM IST\nവാഷിംഗ്ടൺ: ഇസ്രയേൽ പൗരന്മർക്കെതിരെ ഭീകര സംഘടനയായ ഹമാസ് നടത്തുന്ന അക്രമങ്ങളെ അപലപിച്ചുകൊണ്ട് യുണൈറ്റഡ് നേഷൻസ് ജനറൽ അസംബ്ലിയിൽ, യുഎസ് അവതരിപ്പിച്ച പ്രമേയം മൂന്നിൽ രണ്ടു ഭൂരിപക്ഷം ലഭിക്കാതിരുന്നതിനെ തുടർന്ന് പരാജയപ്പെട്ടു.\nഡിസംബർ ആറിനാണ് പ്രമേയം ചർച്ചയ്ക്കെടുത്തത്. 193 അംഗ അസംബ്ലിയിൽ 87 രാജ്യങ്ങൾ അനുകൂലിച്ചു. 57 പേർ എതിർത്തും വോട്ടു ചെയ്തപ്പോൾ 33 അംഗങ്ങൾ വോട്ടെടുപ്പിൽ നിന്നും വിട്ടുനിന്നു. യുഎൻ അസംബ്ലിയിൽ ഹമാസിനെതിരെ യുഎസ് കൊണ്ടുവന്ന പ്രമേയം പരാജയപ്പെടുന്നത് ചരിത്രത്തിലാദ്യമായാണ്. പൈശാചിക അക്രമങ്ങൾക്കെതിരെ നിങ്ങൾ പ്രകടിപ്പിച്ച നിശബ്ദത, നിങ്ങളുടെ തനിനിറം വെളിപ്പെടുത്തുന്നതാണെന്ന് വോട്ടിൽ പങ്കെടുക്കാതെ മാറി നിന്ന അംഗ രാഷ്ട്രങ്ങളെ വിമർശിച്ചുകൊണ്ടു ഇസ്രയേൽ അംബാസഡർ ഡാനി ഡാനൻ പറഞ്ഞു.\nഹമാസിന്‍റെ അക്രമണങ്ങളെ അപലപിക്കുന്ന പ്രമേയം പാസാക്കി ചരിത്രത്തിന്‍റെ ഭാഗമാകണമെന്ന് യുഎസ് അംബാസഡർ നിക്കി ഹേലിയുടെ അഭ്യർഥനയും ഫലവത്തായില്ല. ഭൂരിപക്ഷം അംഗങ്ങളും പ്രമേയത്തെ അനുകൂലിച്ചതിന് ഇസ്രയേൽ പ്രധാനമന്ത്രി ബെഞ്ചമിൻ നന്ദി അറയിച്ചു. പാലസ്തീൻ പ്രസിഡന്‍റ് മെഹമുദ് അബാസ് പ്രമേയം പരാജയപ്പെട്ടതിൽ സന്തോഷം പ്രകടിപ്പിച്ചു. ട്രംപിന്‍റെ മുഖത്തേറ്റ കടുത്ത പ്രഹരമാണിതെന്ന് ഹമാസ് വക്താവ് പറഞ്ഞു.